open-index/open-wikipedia-markdown huggingface dataset:
意大利薄餅

**意大利薄餅**（pizza，意大利文發音係；香港人通常讀  或「pee灑」），簡稱「薄餅」（如薄餅盒(pizza box)），又叫「意式薄餅」、「P灑」、「披莎」、「鬼佬鹹煎餅」、「P沙」（如P沙乞），係一種意大利嘢食，喺全球好受歡迎。意大利薄餅嘅通常做法係用發酵嘅圓麵餅皮上面伴住啲茄膏、芝士同其他配料，並由烤爐烤制而成。芝士通常用莫薩里拉芝士（Mozzarella），亦有混用幾種芝士嘅形式，包括帕馬森芝士（Parmesan）、羅馬芝士（Romano）、意大利鄉村芝士（ricotta）或者蒙特利積芝士（Monterey Jack）等。

## 類型
*底特律薄餅
*厚底薄餅，又叫「番茄批」
*薄皮薄餅
*夏威夷薄餅
*加拿大人薄餅
*墨西哥薄餅 (Mexican pizza) (唔係指tortilla或quesadilla（又叫「墨西哥餡餅」）。Tortilla只得皮，Mexican pizza有餡；Mexican pizza表面有餸，quesadilla表面冇餸。)

## 參考
松樹之歌

《**松樹之歌**》（加利西亞文：*Os Pinos*）係西班牙加利西亞大區嘅正式區歌，由愛德華度·龐達（Eduardo Pondal）作詞（選自佢首詩《松樹輓歌》，*Queixumes dos pinos*），帕斯夸·韋加（Pascual Veiga）作曲。1907年喺古巴亞灣拿首演。1977年加利西亞大區政府正式用呢首做區歌。

## 歌詞


加利西亞文
***Os Pinos***
Que din os rumorosos
na costa verdecente,
ó raio transparente
do prácido luar?
Que din as altas copas
de escuro arume harpado
co seu ben compasado
monótono fungar?
Do teu verdor cinguido
e de benignos astros,
confín dos verdes castros
e valeroso chan,
non deas a esquecemento
da inxuria o rudo encono;
desperta do teu sono
fogar de Breogán.
Os bos e xenerosos
a nosa voz entenden,
e con arroubo atenden
o noso rouco son,
mais só os iñorantes,
e féridos e duros,
imbéciles e escuros
non os entenden, non.
Os tempos son chegados
dos bardos das idades
que as vosas vaguidades
cumprido fin terán;
pois onde quer, xigante
a nosa voz pregoa
a redenzón da boa
nazón de Breogán.

粵語意譯
《**松樹之歌**》
寧靜嘅月光，
散發出透明嘅光線。
喺翠綠色嘅海岸上面，
大家靜靜咁講緊乜嘢？
黑暗裡面嘅高大松樹
樹枝互相摩擦，
聲音和諧但係單調，
佢等講緊乜嘢？
綠色嘅樹枝同溫柔嘅星星
將你束縛著；
綠色嘅城堡同豐饒嘅大地
唔想你離開。
曾經嘅傷痛，就算點痛
都唔可以忘記。
布利奧根王嘅故土啊，
蘇醒嘅時候到嘞！
慷慨嘅好人
聽得明我等嘅說話。
佢等重會好心急咁
傾聽我等粗鄙嘅話語。
而唔明白我等嘅
祇有嗰啲自大嘅人、
野蠻嘅人、冷漠嘅人、
愚蠢嘅人同埋黑暗嘅人！
古代嘅詩人曾經預見，
如今我等嘅時代已經來到，
你等當中嘅飄零燕，
都要落葉歸根。
我等震耳欲聾嘅聲音
從每個角落一齊宣佈：
布利奧根王嘅好民族，
一定會得到救贖！


類:加利西亞
東界

东界指嘅喺饶平县东南边嘅三个镇，大埕、所城同埋柘林。佢哋同福建嘅诏安接壤。喺海滨镇。
輔仁大學

**輔仁大學**（），別稱「天主教輔仁大學」，簡稱**輔大**，係臺灣一間大學。中文校訓係「**真善美聖**」，而拉丁文校訓就係**Veritas, Bonitas, Pulchritudo, Sanctitas**。

輔大嘅前身係1925年喺北京創立嘅**北平輔仁大學**，1951年因中共命令而停辦，到1961年由教宗聖若望廿三世命于斌總主教喺台北籌備復辦。2013年有學生27,000人。而家有十二個學院，係文學院、藝術學院、醫學院、傳播學院、教育學院、理工學院、外語學院、民生學院、織品紡織學院、法律學院、管理學院、社會科學院。

## 姐妹校
### 亞洲
* 
**拉曼大學

* 
**東華學院

## 連出去

*輔仁大學
*天主教輔仁大學簡介-中文版 An Introduction to Fu Jen Catholic University-Chinese - YouTube


類:新北
日間貝秀投貯藏所

**日間貝秀投貯藏所**（），又叫做**日貝貯藏所**（），係一個韓國嘅網上討論平臺，喺2010年4月成立。大家一般都認為呢個平臺係比較右派，甚至有極右派嘅傾向，因為曾經有唔少用戶發佈過關於反女權主義、反移民、同埋恐同嘅觀點。

## 出面網頁
*  

## 攷

類:南韓政治
類:網站
類:幽默
法明尼

**法明尼**（，）係法國足球員，司職中場，效力緊英格蘭超級足球聯賽球隊阿仙奴。

## 出面網頁

* Mathieu Flamini | Players | First Team | Teams | Arsenal.com 
*
* Goal.com - 法明尼
孔乙己

《》係魯迅小說集《吶喊》入面嘅一篇小說，亦係嗰篇小說嘅主角。呢篇小說係魯迅喺五四運動前繼《狂人日記》之後寫嘅第二篇白話小說。呢篇小說描寫孔乙己作為一個考唔到秀才嘅讀書人，缺乏實際技能，淨係識得「茴香豆嘅『茴』字有幾種寫法」咁樣拋書包嘅知識。佢失去咗做人嘅尊嚴，淪落做小酒館「鹹亨酒店」俾啲人取笑嘅對象，後來因為偷書而俾人打斷咗對腳。根據小說嘅內容，因為佢姓孔，啲人就喺描紅紙上嘅「上大人孔乙己」呢種半懂不懂嘅嘢度，幫佢改咗呢個花名，叫做「孔乙己」。

小說暴露咗當時嘅一啲社會問題──科舉制度製造咗大量淨係識死咪書，冇實際維生技能嘅讀書人。小說塑造咗孔乙己咁樣一個又好笑又悲慘嘅低下階層人物形象，揭露咗人同人之間嘅冷漠無情。

## 人物
* 孔乙己：一個考唔到秀才嘅讀書人，喪失咗做人嘅尊嚴，淪落做小酒店嗰度俾人取笑嘅對象，最後下場不明。
* 掌櫃：孔乙己成日去飲酒嘅「咸亨酒館」嘅老闆。
* 丁舉人：因為孔乙己偷咗佢嘅書，將孔乙己吊起來打斷對腳。
* 「我」：講小說嘅人，人物身份係咸亨酒店嘅企堂。

## 參考
再見艷陽天

《**再見艷陽天**》係亞洲電視一齣清末民初家族為背景嘅電視劇，1996年播。

超級電視台喺1997年買到台灣播映權，首播時間係21時05分，同時段下一部劇集係同樣向亞洲電視購得台灣播映權嘅劇集《我來自潮州》。

## 劇情介紹
刻苦耐勞嘅秀巧（陳秀雯），以寬宏之心接納咗丈夫賀生（馬景濤）嘅情人文鳳（鄧萃雯）。同時，一個滿有理想嘅軍中護士（邵美琪）竟然闖入咗同死神搏鬥嘅賀生之嘅生命中。一個「情」字，纏繞著呢四顆心，叫佢哋嘗盡快樂同痛苦，要佢哋默默噉等待艷陽天。

## 連出去
* 亞洲電視《再見艷陽天》網頁
* 緯來戲劇台《情定艷陽天》網頁
* spcnet.tv《再見艷陽天》網頁
* 陳秀雯《再見艷陽天》網頁
仁心解碼II

《**仁心解碼II**》（）係香港無綫電視時裝醫學電視劇，由方中信、蒙嘉慧、楊怡領銜主演，監製係羅永賢。呢套劇係《仁心解碼》續集，背景係法醫精神科，劇入面有幾宗同精神病相關嘅刑事案，但係上輯好多演員響今輯做咗第二個角色。
中式包

**中式包**係中國式嘅麪包，由麵粉發酵，入面包住餡（冇餡就叫饅頭），蒸熟製成。出名嘅中式包有叉燒包、小籠包。

## 歷史
漢朝嗰時，蒸製嘅麵食流行於全中國，當時統稱做「餅」、「饅」、「曼頭」、「蒸餅」「籠餅」、「饅頭」、「蠻頭」，都係無餡嘅。

唐代之後，饅頭細咗，叫做「玉柱」、「灌漿」、「饅役」、「瞞頭」、「粳頭」，亦都係無餡。

北宋嗰時，「包子」（即係粵文入面‎嘅「中式包」）呢個詞語出現，指有餡嘅饅頭。

## 漢民族之外嘅類似食品
* 響菲律賓有燒包（Siopao），個樣似饅頭，內餡有豬肉、雞肉、羊肉、蝦仁、鴨仔蛋等等。
* 響日本，「中華まん」類似饅頭，最常見嘅係豬肉餡。
* 響蒙古，「Бууз」多數用羊肉絲做餡，有時都用犛牛肉。
* 響越南，餅包（bánh bao）內餡有豬肉、洋蔥、蘑菇、雞蛋、蔬菜等等。

## 參考
俠盜風流

《**俠盜風流**》係1979年麗的電視武俠劇，全劇共8集。1979年9月1號首播，逢星期六播出。由徐克同麥當雄監製。

## 更名
本劇原名《**盜帥留香**》，但由於同同期嘅無綫電視劇集《楚留香》（鄭少秋、趙雅芝、汪明荃主演）產生版權糾紛，播出前被迫改名。而且，劇中人物嘅名、稱呼等全部進行配音更改。例如劇中「**楚留香**」三字被隱去，只以「**盜帥**」稱呼主角。

## 播出安排
本劇播出時間係1979年9月1號，比無綫電視嘅《楚留香》（1979年9月3號播出）播出時間早，但安排喺星期六播出，避免同《楚留香》正面對決。

如此安排據傳目的喺：1979年《天蠶變》一劇，促使無綫電視腰斬單元節目，急召鄭少秋等人拍攝《楚留香》，威脅到《天蠶變》嘅收視率。同時，麗的電視一方隨即反應，麥當雄抽調潘志文等人拍攝同樣講述楚留香故事嘅《**俠盜風流**》，以削弱《楚留香》收視率，從而保障《天蠶變》嘅收視率。

## 演員表

## 連出去
* 《俠盜風流》簡介及劇照
* 百度百科網站《俠盜風流》嘅資料 

類:麗的電視劇集
梁宗岱

**梁宗岱**（）筆名嶽泰，係中國嘅翻譯家、詩人，喺廣東新會出世。做過北京大學法文系主任、清華大學講師、復旦大學外國文學系主任、中山大學外語系教授等。佢有「中國嘅拜倫」稱號。

## 出面網頁
* 梁宗岱为学问大打出手
嘉勞

**嘉勞**（；，；），原名**皮耶爾·嘉恆**（，，魁北克），係加拿大魁北克舍布碌歌手。佢以《鐘樓怪人》音樂劇嘅演出著稱，演唱劇中〈美麗佳人〉（Belle）等膾炙人口嘅曲目。佢嘅藝名「Garou」係佢個姓「Garand」嘅變體，意思係狼人。
孽吻

《**孽吻**》係無綫電視時裝電視劇，羅嘉良、郭藹明、陶大宇、梁小冰等主演，共20集，監製潘嘉德。1993年製作，同年海外推出，1996年喺翡翠台首播。
天河體育中心

**天河體育中心**係中華人民共和國廣州天河區一座綜合性運動中心，喺1987年8月31號落成，佢可以舉辦各類田徑、踢波賽。而且重達到國際比賽場地標準，同時亦可以做大型文藝演出、會議展覽等其他用途。呢個運動中心喺體育西路，同廣州東站、中信廣場同埋珠江新城連成廣州新城市中軸線。

## 以前呢個場地舉辦過嘅節目
* 第六屆全運會（1987年）
* 羊城賀歲萬家歡（1989年）
* 1991年FIFA女子世界盃（1991年）
* 第九屆全運會（2001年）
* 第十六屆亞運會（2010年）

## 睇埋
* 廣州恆大足球會

## 註

類:天河區建築物
文天祥

**文天祥**（），南宋末期吉州廬陵富川（今江西吉安縣）人，漢族，初名**雲孫**，字**天祥，**之後改名**天祥**，又改字**履善**。寶祐四年（1256年）做咗狀元之後，畀人封做**信國公**，所以叫做**文信公**或者**文信國**，之後再改字**宋瑞**，後因為住過文山，所以花名叫**文山**。

文天祥係南宋末年抗元英雄，因為佢忠烈、丹心報國，所以名傳後世。佢嘅作品《過零丁洋》同埋《正氣歌》，係中國文學嘅經典著作。

## 參考

## 出面網頁
濁小舌擦音

**濁小舌擦音**，萬國音標寫/ʁ/。粵語冇呢個音。尤其是法文有呢個音。廣東話就會讀成/l/或者/h/嚟代替。
陳景潤

**陳景潤**（）係中國數學家，由於對證明哥德巴赫猜想作出巨大貢獻而出名。

## 生平
陳景潤喺廈門大學數學系畢業。

1953年到1954年，陳景潤喺北京四中任教，由於口齒不清而無得上講台講課，祇可以批改作業。後來，佢被人以「停職回鄉養病」為名，調咗去廈門大學做資料員，同時研究數論。

1956年，陳景潤入咗中國科學院數學研究所。

1966年，陳景潤發表咗論文《表達偶數為一個質數及一個不超過兩個質數的乘積之和》（簡稱「1+2」），後來重因為呢項研究，同王元、潘承洞喺1982年共同獲頒中國自然科學獎一等獎。

1978年，陳景潤開始從事培養碩士同博士研究生嘅工作，先後喺貴州民族學院、河南大學、廈門大學、青島大學、華中工學院、福建師範大學等院校做兼職教授，同時擔任《數學季刊》嘅主編同國家科委數學小組成員。1980年，陳景潤當選中科院物理學數學部委員。

陳景潤體質好差，1973年患過嚴重嘅腹膜結核，1984年又患咗帕金遜症候群。1996年3月19日13點10分，陳景潤因為肺炎併發症過咗身，享年62歲。

## 學術貢獻
陳景潤主要研究解析數論。佢篇論文《表達偶數為一個質數及一個不超過兩個質數的乘積之和》，成功證明到離哥德巴赫猜想「任何一個大於2嘅偶數，都可以表示成兩個質數嘅和。」一步之遙咁近，成為數學史上嘅里程碑。

陳景潤留低嘅著作有《初等數論》、《哥德巴赫猜想》等。

### 陳氏定理
陳氏定理用數學語言可以表示成：對於任何一個大於2嘅偶數N，都有奇質數P'、P*</math>同<math>P*'，令到以下兩條算式裡面嘅一條成立：

N=P'+P*\quad\mathrm{(A)}</math>

<math>N=P'+P*P'''\quad\mathrm{(B)}

當然，A同B兩條式可以同時成立。
安基斯

**安基斯**（）係加納出世嘅香港足球員，2022一23香港甲組足球聯賽球季開始效力。

安基斯喺2013年2月遞交咗香港特區護照嘅申請。

## 參考

## 出面網頁

*
收錢機

**收錢機**或者**收銀機**係一個儀器，由人手操作，設置於零售商店，由收錢人打入每位顧客所買嘅貨品牌價，收錢機會計算出佢總消費金額。收錢機係日記賬式記錄當日嘅所有貿易。每日，商店休息前，店員會點算收銀機內嘅實際現金額，再同機內嘅日記賬（俗稱「蛇仔」）總額比對，係內部審計之一。通常收錢機都打印收據畀顧客，為保證每單交易喺日記賬必有記錄。
2013/14年度香港甲組足球聯賽

**2013/14年度香港甲組足球聯賽**係第102屆香港甲組足球聯賽。第一場比賽喺2013年8月30號舉行。呢屆聯賽冇升降班，而呢季之後嘅頂級聯賽亦計劃由香港超級聯賽取代。

## 球隊同埋比賽球場
呢屆聯賽有12隊球隊參加，包括上季甲組前９名同埋上季乙組前３名：

## 今屆經典球賽
* 2013年12月22號喺屯門鄧肇堅運動場，屯門主場對橫濱FC香港，賽至補時3分鐘，横濱FC香港開出角球，屯門球員李明喺無人壓逼下，衝入小禁區跳起頭槌輕鬆頂入自己龍門，屯門最終因為呢個烏龍波以1-2輸咗。事後屯門體育會終止咗同球隊嘅管理公司合作，即時收回間公司管理屯門甲組隊嘅管理權，取消晒所有屯門甲組同埋預備組嘅職球員喺香港足球總會嘅註冊，保留向管理公司追究有關損失嘅權利。

* 2014年1月5號喺青衣運動場，日之泉JC晨曦主場對愉園，愉園半場已經落後0:3，全場大敗0:5。比賽結束之後，多名一早已經喺球場部署嘅廉政公署調查人員，高調衝入愉園更衣室，先後單獨帶走巢鵬飛、樊偉軍、劉嘉城、保素域斯、沙沙麥斯、賓曹同埋副領隊梁倬軒一共七名愉園職球員返廉署總部調查，懷疑渠哋打假波。而愉園其餘球員好似李圳業、蔡國威、楊賜麟同埋教練沙治奧等至少19人亦被帶走協助調查。

## 參考資料
仙境傳說

**仙境傳說**（；；；），簡稱**RO**，係由南韓遊戲公司——重力社（Gravity）整嘅一款大型網絡角色扮演遊戲（MMORPG）。喺2002年8月31號開始營運。家下喺電腦同手機版有營運。

## 分級

## 各國營運時間
* 南韓：2002年8月31號開始營運
* 香港／臺灣：2002年12月開始營運
* 泰國：2003年3月開始營運
* 中國大陸：2003年5月20號開始營運，2011年12月30號關服。雖然2012年12月27號重新開服，但2016年2月19號又關服。
* 北美：2003年6月1號開始營運
* 菲律賓：2003年8月開始營運
* 印尼：2003年11月開始營運
* 星馬地區：2004年4月開始營運
* 歐洲：2004年4月15號開始營運
* 歐洲：2004年4月開始營運
* 印度：2004年10月開始營運
* 大洋洲：2004年12月開始營運
* 巴西：2005年2月開始營運
* 越南：2006年開始營運
* 俄羅斯：2006年開始營運，2015年10月關服。
* 南美：2006年4月開始營運
* 法國：2007年6月開始營運

## 出面網頁

* 國際RO官方網頁
* 韓國RO官方網頁
* 日本RO官方網頁
* 臺灣RO官方網頁
* 中國RO官方網頁
* 馬來西亞RO官方網頁

類:網上遊戲
類:角色扮演遊戲
類:電腦遊戲
類:手機遊戲
波士頓馬拉松爆炸案

**波士頓馬拉松爆炸案**係美國麻省波士頓一件爆炸事件，發生嚮2013年4月15號北美東岸時間下晝2點50分，波士頓科普里廣場。當時波士頓馬拉松終點線附近有兩個炸彈前後爆炸，附近觀眾區同參賽者3死176人受傷，17人重傷。

嚮18號晚，波士頓附近麻省理工學院有人槍殺一名學校警察，警方同疑犯駁火，一死一逃脫。警方指疑人係恐怖分子，呼籲公眾提供消息協助捉人同小心，唔好隨便開門，幾百警員同FBI聯邦調查局探員逐戶搜查。嚮19號，波士頓警方宣佈疑人Dzhokhar A. Tsarnaev已經落網。不過，奧巴馬話要查清楚單案。

## 疑犯
疑犯沙尼耶夫兄弟係車臣移民，佢哋阿爸認為細佬Dzhokhar係「天使」。佢阿媽閞記者會，質問美國佬點解要整死佢個仔。而FBI以前查過佢阿媽，佢去過美國俾人捉到高買，FBI重懷疑有人教兩個細路仇恨美國。

## 參考

類:波士頓
炸雞

**炸雞**係用食油油炸雞肉。炸雞因用味料同油溫、煎法先後次序唔同，有好多種風味，比如原雞肉連皮連骨雞件，或者已去皮去骨雞肉塊。先煎半熟，再去炸香咁，唔同國家地區炸雞，都有個別特色。

## 例
*美式炸雞
*麥炸雞
*台灣鹽酥雞
*美國水牛城辣雞翼
*炸子雞
*韓式炸雞
貸款

**貸款**係個人或公司，從其他個人或公司進行借錢，並分期還款嘅金錢交易。 

## 各貸款
*私人貸款
*公司貸款

## 睇埋
*分期付款
*財務公司
*國債
*外債
*朋友
*本金
*利息
*信用卡
2013年香港國際貨櫃碼頭工潮

**2013年香港國際貨櫃碼頭貨櫃碼頭工潮**係指由香港國際貨櫃碼頭外判工人喺2013年3月28號發起嘅一場工業行動。

## 背景
2012年9月底，有碼頭工友喺Facebook開設「碼頭的辛酸」專頁，希望畀公眾了解貨櫃碼頭不為人知嘅情況，透過分享工作期間嘅圖片，展示工友嘅待遇同埋環境好惡劣，意外成日發生。

2013年1月，《蘋果日報》屬下嘅《爽報》記者喺碼頭員工嘅協助底下，一連潛入碼頭禁區七日做暗訪，直擊貨運工作情況。報道表示：七日之內，各種撞車、貨櫃倒冧意外，幾乎日日上演。負責吊貨櫃嘅起重機工人，工作環境特別惡劣，唔單止要喺68英尺（20.73米）高嘅駕駛艙裡面連續開工12個鐘頭，重連食晏都要喺高空一邊開工一邊食，但係賺到嘅一份收入就好微薄。報道亦都表示：香港國際貨櫃碼頭公司為咗增加收入減低開支，將大部份吊機操作及貨櫃司機工種外判咗出去，最多去到三重外判。一直為工人爭取權益嘅職工盟表示：曾經發過信畀貨櫃碼頭業管理層，要求改善員工待遇，但係得唔到任何重視。職工盟香港碼頭職工會組織幹事何偉航話：為碼頭工人向外判公司爭取福利極之困難。

參與罷工嘅碼頭工友分別受僱於4間分判商：「培記」、「高寶」、「聯榮」及「永豐」。

## 主要人物
*嚴磊輝（香港國際貨櫃碼頭公司董事總經理）
*李卓人（香港立法會議員／香港職工會聯盟秘書長）
*何偉航（香港碼頭業職工會總幹事）

## 事件經過

### 工潮爆發

### 嚴磊輝外判商董事疑雲

### 勞工處協調

### 高寶執笠
4月18號，高寶宣布決定6月底結業。

## 參考
亞氏保加症

**亞氏保加症**（ 簡稱：AS），又譯**亞斯伯格症**，係一種自閉症譜系障礙，患者一般智力正常，甚至高過正常，語言能力發展大致正常，但喺社交溝通同埋人際關係上出現一啲發展障礙。

佢嘅重要特徵係社交同埋非言語交際嘅困難，同時興趣狹窄同重複特定行為，但相較於其他泛自閉症障礙，仍然相對保有語言同認知發展。通常亞氏保加症患者智力正常，有好多人智商偏高，具有某啲方面嘅天賦，極少數人屬於高智商。但患者經常出現肢體笨拙同埋語言表達方式異常等狀況，間唔中會發出怪聲，但並唔會作為診斷依據。症狀一般喺兩歲前出現，會跟住一世，研究並冇所謂有效嘅治療方法，有相當嘅專業研究傾向呢個屬於「人格特質」，只係一種異於常人嘅思考同行為模式，視乎多定少。

美國精神學會（American Psychiatric Association）喺2012年經已取消咗亞氏保加症呢個病名，並將佢歸做自閉症類群障礙（Autism spectrum disorder），又叫高能力自閉症、輕度自閉症或自閉譜系障礙。而2013年更新嘅精神病診斷同統計手冊第5版（DSM-5）度，亦都移除咗佢嘅診斷內容。2021年，《國際疾病分類手冊第十一版》（ICD-11）亦都將亞氏保加症納入自閉症譜系障礙。。依家亞氏保加呢個詞，多數指一個人嘅人格特質。

## 歷史
1944年，奧地利兒童精神科醫生漢斯·亞氏保加（Hans Asperger）發表咗一篇論文，佢發現一啲兒童有顯著同人相處同溝通嘅困難，都有類似嘅行為特徵。不過呢篇用德文寫嘅論文發佈嗰時正值第二次世界大戰，所以論文喺戰勝國未有人理。去到1981年，蘿娜·溫就喺英國介紹咗亞氏保加症嘅發現。九年之後，亞氏保加症開始畀世人所了解，而呢個病後嚟亦以佢個姓嚟命名。

## 徵狀

有亞氏保加症嘅人，通常有以下三種徵狀：
# **社交困難**：唔理解其他人嘅諗法或者驚同其他人接觸，所以冇乜朋友，容易自我中心、唔合群、較少同其他人有眼神接觸或身體接觸、甚至有時會做出唔恰當嘅社交行為而俾人排斥或整蠱。
# **溝通困難**：唔識睇人眉頭眼額，或者識睇都唔理。只可以理解字面意思，導致冇乜溝通技巧，因此比較沉默寡言，唔識得用說話去表達自己。可以睇睇語用嘅概念。
# **固執或興趣狹窄**：唔理好定壞，做慣咗嗰樣就唔想轉第樣，因為未做過嘅嘢就唔想做。做新嘢嘅時候有壓力，唔開心，或者發脾氣，尤其係喺新地方，但係慣咗之後會舒服，除非極之掛住舊地方。對有興趣嘅事物會深入研究同搜集資料，但係唔係樣樣都有興趣。結果係難適應新環境，生活死板同有壓力。但係第一樣嘢未做慣，淨係做過幾日或者一個月，早啲轉第樣就好易適應。詳情亦可以睇吓學者症候群相關嘅概念。

鑑於呢種特性冇語言發展慢嘅問題，喺細路時期啲專業檢測都未必發現到，部分個案甚至係到成年後，先至會發現自己有呢啲特質。

## 研究同調理、保障
最初嘅科學家研究未曾揾到亞氏保加症嘅成因，淨係研究出佢係一樣牽涉腦功能嘅問題，同父母嘅教養方式無關。研究到後邊醫學上未有所謂「根治」亞氏保加症嘅方法，醫學發展到依家雖然研發咗藥物，仲有啲行為療法，去協助降低呢類嘅特質，但係對成年人嚟講，通常發現有亞氏保加特徵時，已經處於社會化過程入邊，對社會事務係有一定嘅協調同適應，唔需要再特登搞其他治理。

喺細路仔嗰陣發現有類似嘅症狀，建議可以透過有系統嘅教育同訓練，例如行為治療、語言治療同物理治療等，加埋適當嘅環境，畀患者有多啲同其他人接觸同溝通嘅機會，都可以幫佢哋減低症狀所帶嚟嘅障礙。 

而喺歐洲，有兒童精神科醫生話，騎馬有助改善亞氏保加症嘅障礙，因為噉會令到身體釋放一種降低焦慮感嘅荷爾蒙，叫做催產素。噉嘅話就有助亞氏保加症同埋自閉症兒童學習。

根據返美國疾控中心（CDC）研究，亞、歐、北美洲嘅自閉症譜系障礙平均罹患率高過1%，呢個比率仲會繼續升。喺日本，對於存有發展障礙嘅個體，除咗幾十年嚟提高整體社會認知，重會喺法律上提供一定嘅支援，好似喺2016年開始施行嘅《消除障礙者差別法》就係其中一樣。日本各大學對大學生、機關企業對僱員入邊嘅發展障礙人士，都有構築緊一啲援助體制，以求有系統噉持續支援呢類群體，當做共生社會時代前嘅一個準備工作。

## 治療方法

到目前為止，亞氏保加症冇可行嘅治療方法，例如緩解核心癥狀嘅藥物，淨係可以靠行為治療。但係某啲藥物（例如抗抑鬱藥、抗焦慮藥、抗精神病藥同心境穩定劑）可以緩解情緒障礙，中樞神經興奮劑（例如利他能）同擇思達可以減輕佢哋嘅過動行為。

## 註

## 相關嘅文
*智力同智商
*學者症候群
*分裂腦
*想像力
*收集

## 學術文章
*Abdolzadegan, D., Moattar, M. H., & Ghoshuni, M. (2020). A robust method for early diagnosis of autism spectrum disorder from EEG signals based on feature selection and DBSCAN method. *Biocybernetics and Biomedical Engineering*, 40(1), 482-493，依篇文講到對腦電數據做聚類分析，發覺某啲腦電活動可以準確噉預測一個人係咪有自閉症譜系嘅問題。

## 出面網頁
* 香港教育學院 蕊展計劃
* 協康會 兒童成長及訓練
* 香港耀能協會 特殊需要知多D亞氏保加症
* 香港教育城 亞氏保加症兒童家長指引
* 香港教育局 網上資源
* 星期天二檔案<<我固執但我善良>>第一節(2008年)
* 星期天二檔案<<我固執但我善良>>第二節(2008年)
*亞斯伯格症簡介 台灣兒童青少年精神醫學會
2012/13年度香港甲組足球聯賽

**2012/13年度香港甲組足球聯賽**係第101屆香港甲組足球聯賽，由Red MR冠名贊助，叫做**Red MR甲組足球聯賽**。第1場比賽喺2012年8月31號舉行。

## 球隊
### 主場分配

## 聯賽榜

最後更新：2013年5月5號

## 參考
陳僖儀

**陳僖儀**（，原名**陳皓儀**，）係香港女歌手，喺2011年出道，2012年發行咗兩張唱片同埋攞到多個獎項。

2013年4月17號，陳僖儀喺油麻地揸私家車失控撞壆，最後救唔番，終年26歲。

## 簡介
陳僖儀自細已經跟父母上唱歌班同埋學鋼琴，中學喺協恩中學就讀，喺中學時期佢不斷參加歌唱比賽，亦都係學校劍擊隊同埋合唱團嘅成員，曾經代表學校參加學界劍擊比賽，喺2003至2004年度攞到全港校際女子重劍團體冠軍，2004年更加攞到全港校際女子重劍個人亞軍。之後就讀香港城市大學英語傳意系，2011年正式出道，但係到咗第二年先至正式出唱片，推出第一張唱片《Crazy Love》，當中嘅主打歌《忘川》係由佢本人親自作曲，攞到2012年度十大勁歌金曲女新人金獎同埋2012年度叱咤樂壇生力軍女歌手銅獎。

## 唱片
*2012年03月16日：Crazy Love（EP）
*2012年12月14日：Let Me Find Love（專輯）
*2013年05月15日：All The Best（紀念專輯）

## 註


## 參考



類:協恩中學舊生
安達

**安達**（）可以係：
* 安達市，中國黑龍江省綏化市嘅縣級市
**安達鎮，安達市轄嘅鎮
* 大慶市，中國黑龍江省嘅地級市，喺1960年到1979年間叫「安達市」
* 安達郡，日本福島縣嘅郡
** 安達町，安達郡轄下嘅町
* 安達站，有兩處
* 安達氏，日本姓
* 安達 (球員)，巴西足球員
* ，瑞士一公司，喺紐約證券交易所上市，係標準普爾500指數成份公司
** 安達人壽香港，係香港嘅一間保險公司，辦事處設響香港銅鑼灣皇室堡。「安達人壽香港」係安達集團嘅成員公司，響香港提供投資、人壽、意外、危疾同埋醫療等保險產品及服務
* ADtranz，又譯做「安達」，一家鐵路車輛製造商，2000年畀龐巴迪公司收購
* 安達旅運，香港一旅行社
* 安達中心，喺香港尖沙咀麼地道65號
* 安達邨，響大上托嘅香港房屋委員會公共屋邨

## 近似
* 安達臣道，香港一條路
* 安達曼海，緬甸對出嘅海，又嗌「緬甸海」
* 安達曼航空，泰國一家航空公司
* 安達太良山，日本福島縣中部嘅火山
* 安答、諳達、安達，蒙古文、滿文譯音，意思係義兄、義弟、義姐或者義妹
君臨天下自殺及謀殺案

**君臨天下自殺及謀殺案**發生喺2013年3月17號，一名四十七歲黃氏女人喺君臨天下由77樓跳樓死。其後發現渠四十九歲前夫（但係當時同居）、有「生果大王」之稱、上市公司浩輝集團董事總經理彭氏喺屋入面身中百刀死埋。

呢單係香港有史以來由最高層數墮樓嘅自殺案。

而案發單位係何鴻燊四奶、保良局總理兼澳門立法會議員梁安琪旗下物業。 

類:香港命案
維基數據

**維基數據**（）係一個可協同編輯嘅知識庫，2012年10月30號投入使用，係繼2006年嘅維基學府之後，第一個新嘅維基媒體基金會項目。呢個項目用咗同維基同享資源一樣嘅工作方式，為維基計劃同各種話維基百科嘅信息框、一覽表同埋跨語言連結等提供統一存放嘅數據。標誌係用摩斯碼拼出嚟嘅「Wiki」一詞。

## 出面網頁
*維基數據嘅粵語版
侮辱

**侮辱**係指以言語或者行為令人哋人格或者名譽受到損害。

人哋做咗啲唔啱嘅嘢都唔可以成為肆意噉侮辱人嘅理由。一啲冇根據，只求自己發泄嘅侮辱說話更加令人覺得講嘅人好單純，唔臭米氣。

## 睇埋
* 侮辱罪
* 嬲

## 出面網頁

* 
*
攬炒

**攬炒**（），就係同人哋玉石俱焚、兩敗俱傷嘅意思，即係若果自己出事，都要攬住加害者一鑊熟（或者墊屍底）。

## 典故
「攬炒」呢個詞最先出現喺啤牌遊戲鋤大弟。鋤大弟入面，輸咗嘅牌謂之「炒」，通常手頭揸住十到十二隻牌就係「雙炒」（或者「炒雙」，即係輸雙倍）；手頭揸住十三隻牌就係「三炒」（或者「炒三」，即係輸三倍），兩種情況合稱「大炒」。當玩家知道自己會「大炒」，運用啲技術令其他玩家難出牌，企圖令到有人陪自己一齊「大炒」，就叫做「攬炒」。

## 第啲意思
2019年反修例運動期間，有位網名叫「我要攬炒」嘅LIHKG（連登）會員（又畀網民叫做「攬炒巴」），因為活躍參與對海外嘅文宣工作而出名，曾經同香港大專學界一齊搞英美港盟主權在民集會。

## 其他
經歷咗持續1年嘅香港修例風波事件之後，立法會議員梁美芬喺2020年6月18號發佈《點解要攬炒》MV，曲長只有1分13秒，由佢領唱，合唱仲有幾名人士。

## 參考

* 
*
維特魯威

**馬爾庫斯•維特魯威•波利奧**（**Marcus Vitruvius Pollio**，約莫西元前80年或者前70年-約莫西元前25年）係古羅馬忌作家、畫則師同埋工程師，其創作時期向西元前1世紀，其生平不詳，連其名馬爾庫斯同埋姓波利奧亦都不過係由伐溫提努斯（Cetius Faventinus）提過，其生平年代主要係根據其作品確定忌。

渠出世嗰時係羅馬忌自由民，可能向坎帕尼亞出世，曾經向凱撒忌軍隊入邊服過役，向西班牙同高盧駐軍，可能係軍隊忌工程師，整攻城忌機械。後來由羅馬帝國皇帝奧古斯都直接畀養老金，生前可能毋係好出名。

渠寫咗一本《建築十書》，重獻畀奧古斯都，爾本書係一本用拉丁文寫忌關於建築忌論著，係而今西方古時候唯一一本建築書，我等不過係由渠爾部書先知渠係一個則師，嗰時羅馬帝國向不列顛島忌總督曾經提到渠為連接管道設計咗管徑標準。唯一渠自己講忌由他起忌建築是法諾鎮忌會堂，之不過而今經已一尐痕跡都無留低。

最等渠出名忌重係其《建築十書》，渠向書入邊為建築設計咗三個主要標準：持久、有用、靚（firmitas, utilitas, venustas）。
## 參攷
* Indra Kagis McEwen - *Vitruvius: Writing the Body of Architecture*; MIT Press 2004 ISBN O-262-63306-X
* B. Baldwin: *The Date, Identity, and Career of Vitruvius*. In: Latomus 49 (1990), 425-34

## 出面網頁
* 《建築十書》線上拉丁文同埋英文本 
* 《建築十書》線上拉丁文同埋英文本插圖 
* 拉丁文本

類:古羅馬作家
韋斯特 (德薩斯州)

**韋斯特**（**West**）係美國德薩斯州麥克倫南縣一個鎮威果鎮（Waco），人口有幾千，由以前一位郵政局長 T·M·韋斯特（T.M. West）個姓氏命名。

## 事件
*1993年2月大衞教派韋科慘案

*2013年4月17號，當地一間化肥工廠夜晚7點50分發生爆炸，2名消防員救火殉職。化肥廠周圍幾條街都死傷唔少人，有間老人院鏟平咗。美國地質調查所（USGS）嚮肥料廠50英里外，測得黎克特制2.1級「地震」，肥料廠爆炸升起一朵蕈菇雲。肥料廠係無水氨氣體爆炸，威果鎮警方認為係場意外，起火原因重未知。

## 參考

*
愛爾蘭航空

**愛爾蘭航空**（愛爾蘭蓋爾文/英文：**Aer Lingus**）係愛爾蘭歷史最悠久嘅航空公司。目前總部設喺愛爾蘭首都都柏林嘅國際機場，另外喺霜儂、柯奇、貝爾法斯特同倫敦吉域機場都設有運作基地。

愛爾蘭航空曾經係寰宇一家嘅成員，但係喺2007年3月退出咗。雖然係咁，但係愛爾蘭航空依然有同其他航空公司共享代碼。

國際航空集團持有佢98%股份。

## 機隊

### 現役飛機

直到2013年7月1號為止，愛爾蘭航空一共有48架客機，全部都係空中客車，平均機齡7年零3個月。

### 退役飛機

跨大西洋航班：
* 波音707–320（1986年退役）
* 波音720（1971年退役）
* 波音747-100（1995年退役）
* 波音767-300ER（1994年退役）
* 洛歇L-749「星座」（1948年退役）
* 洛歇L-1049「超級星座」（1960年退役）
歐洲同內陸航班：
*Airspeed Consul（1950年退役）
*Aviation Traders ATL-98 Carvair（1968年退役）
*BAC 1-11 （1990年退役）
*英國航太146–300（2006年退役）
*波音737-200（1992年退役）
*波音737-300（1993年退役）
*波音737-400 （2005年退役）
*波音737-500（2005年退役）
*德哈維蘭DH.84 Dragon（1938年退役）
*德哈維蘭DH.86 Express（1946年退役）
*德哈維蘭DH.89 Dragon Rapide（1940年退役）
*道格拉斯DC-3 （1964年退役）
*福克F27（1966年退役）
*福克50（2001年退役）
*洛歇Super Electra（1940年退役）
*薩伯340（1995年退役）
*Short SD3-30（1983年退役）
*Short SD3-60（1991年退役）
*維克斯「維京人」（ 1947年退役）
*維克斯「子爵」700（1960年退役）
*維克斯「子爵」800（1973年退役）

## 參考
麻省理工學院

**麻州理工學院**（**Massachusetts Institute of Technology**，縮寫：**MIT**）係美國一間綜合性私立大學。嚮美國麻薩諸塞州劍橋市，附近有條查爾斯河（Charles River）同波士頓後灣區（Back Bay）。《紐約時報》話MIT係「全美之最」。

## 舊生
*曾俊華：香港特別行政區財政司司長
*馮國經：香港利豐集團主席
*錢學森
*張朝陽：搜狐公司董事局主席兼首席執行官
*Robert Noyce：英特爾創始人
*Robert Metcalfe：乙太網絡發明家

## 出面網頁
* Massachusetts Institute of Technology Official Website
波士頓馬拉松

**波士頓馬拉松**係喺美國馬薩諸塞州波士頓搞嘅一個馬拉松賽跑，1897年開始搞，每年愛國者日（四月第三個星期一）舉行。而家由波士頓田徑協會主辦。佢亦係世界六大馬拉松之一。

2013年4月15日波士頓馬拉松受到恐怖襲擊，造成至少3人死，176人受傷，其中一個死者係中國留學生。

## 最佳時間

## 出面網頁
*波士頓馬拉松官方網站

類:美國運動
開普勒-62

**開普勒-62**係距離地球約1200光年嘅恆星，佢喺天琴座，屬於K2矮恆星，體積只有太陽嘅3份2，光度只有太陽嘅5份1，年齡有70億年。佢有5粒行星圍住佢公轉，分別係開普勒-62b、開普勒-62c、開普勒-62d、開普勒-62e同開普勒-62f。其中開普勒-62e同開普勒-62f係喺宜居帶。

## 開普勒-62b
公轉周期係5日。

## 開普勒-62c
公轉周期係12日。

## 開普勒-62d
公轉周期係18日。

## 開普勒-62e
體積係地球嘅1.6倍，公轉周期係122日，佢喺宜居帶嘅最內邊。

## 開普勒-62f
體積係地球嘅1.4倍，公轉周期係267日，主要由岩石組長。

## 註

## 出面網頁
*NASA Mission New
開普勒-69

**開普勒-69**係距離地球約2700光年嘅恆星，佢喺天鵝座，屬於G型恆星，體積只有太陽嘅93%，光度只有太陽嘅80%。佢有2粒行星圍住佢公轉，分別係開普勒-69b同開普勒-69c。其中開普勒-69c係喺宜居帶。

## 開普勒-69b
體積係地球嘅2倍，公轉周期係13日。

## 開普勒-69c
體積係地球嘅1.7倍，公轉周期係242日。

## 註

## 出面網頁
*NASA Mission New
通勝英文

**通勝英文**，又叫做「白鴿英文」（英文：Pigeon English），係指用諧音字表示英文發音嘅學習方法，「不求文法、只求意會」。

叫做「通勝英文」，係因為舊時啲通勝日曆經常有用伊種方法介紹嘅英文；而叫做「白鴿英文」，據講就係因為當年廣東人用伊種方法學到嘅英文裡面，「business」（生意）嘅發音變到好似「pigeon」（白鴿）噉。通勝內英譯粵音譯喺十九世紀出現過，【英語官話合講】（Tones of the Mandarin Dialect are Given in English and Chinese）都有記載。

通勝英文喺上海都出現過，不過用官話發音。

## 例子

## 註

## 參考
搜尋地外文明計劃

**搜尋地外文明計劃**（SETI）係對所有揾地外文明嘅團體統稱，而唔只代表一個組織。佢哋利用射電望遠鏡所接收到來自遙遠恆星嘅無線電信號去分析，希望可以搵找到地外文明，如果有地外文明好似人類咁先進，應該會識得用好無線電嚟通訊同廣播。

搜尋地外文明計劃曾經成為電影超時空接觸（1997）嘅題材，不過電影對呢個計劃嘅描述就唔係咁準確。

## 開普勒-62
美國太空總署嘅開普勒任務首次發現兩粒喺宜居帶嘅地外行星，佢哋係喺開普勒-62嘅宜居帶嘅開普勒-62e同開普勒-62f，將會成為搜尋地外文明計劃嘅優先目標。

## 註

## 出面網頁
*搜尋地外文明計劃
*SETI@Home
都柏林機場

**都柏林機場**（愛爾蘭蓋爾文：Aerfort Bhaile Átha Cliath）（IATA代碼：DUB；ICAO代碼：EIDW）係愛爾蘭首都都柏林嘅國際機場，位於都柏林市北邊嘅外僑郡哥連斯鎮（Collinstown, Co. Fine Gall），由都柏林機場管理局負責運作。

都柏林機場係成個愛爾蘭共和國，以至成個愛爾蘭島最繁忙嘅機場。2011年，機場總共接待咗1700萬位旅客。愛爾蘭嘅三間最大嘅航空公司，包括愛爾蘭共和國嘅載旗航空公司愛爾蘭航空、歐洲最大嘅平價航空公司瑞安航空、同埋愛爾蘭航空嘅合作夥伴亞蘭區域航空，都將總部設喺都柏林機場。

都柏林機場重有美國海關設立嘅境外入境審查關口，服務搭飛機去美國嘅旅客。

## 航班

### 愛爾蘭航空公司

### 其他航空公司

### 來往廣州或香港

都柏林機場無直飛廣州或者香港嘅航班。

## 參考
邏輯語

**邏輯語**（**邏輯語：，**；讀音：）係一種基於謂詞邏輯設計嘅人造語言。設計邏輯話嘅初衷，係想設計一種喺任何情況下都無任何歧義嘅語言。

## 特點
邏輯語嘅最大特點，就係無論從任何角度來睇都**無歧義**，言文一致、形意一致。另外一個重要嘅特點係**文化中立**。
柴魚花生粥

**柴魚花生粥**係一種喺中國廣東成日見到嘅粥，以切成細塊嘅柴魚同花生加埋豬骨做配料。喺中國本土，有人會喺食之前加上香油（麻油）同葱花，喺香港就會加葱花或者薄脆。

## 材料
（建議）
* 主料：柴魚2條、花生60克、豬骨500克 
* 輔料：稻米50-100克、薑絲、葱、油菜 
* 調料：食鹽、雞精、料酒、胡椒粉、食油、清水

## 秘訣
煮粥時加入少少腐竹碎或煮溶嘅腐皮水，可以令粥變得更綿滑。
鄧之誠

**鄧之誠**（）係中國歷史學家同教育家，喺江蘇南京出世。做過北京師範大學、輔仁大學、燕京大學、北京大學嘅教授、中國科學院哲學社會科學部嘅委員。鄧之誠俾日本歷史學家尊稱為「中國通史嘅權威」。

## 出名著述
* 《中華二千年史》
* 《清詩紀事初編》
* 《骨董瑣記全編》

## 出面網頁
* 鄧之誠-"舊學"嘅風範/中國國學網
霜儂機場

**霜儂機場**（，，IATA代碼：SNN；ICAO代碼：EINN）係愛爾蘭西海岸嘅國際機場，係愛爾蘭歷史最悠久嘅機場，位於卡拉郡霜儂市。

## 航班

### 來往香港
香港冇直航機去霜儂機場，要轉一或兩次機先至去到，航程起碼要20個鐘。

### 來往廣州
廣州冇直航機去霜儂機場，要轉兩次機或以上先至去到，航程起碼要22個鐘，甚至係30個鐘。

## 註

## 出面網頁
* 霜儂機場官方網頁
愛爾蘭旗一覽

以下係所有喺愛爾蘭（包括愛爾蘭共和國同北愛爾蘭）用過或者重用緊嘅旗。

## 愛爾蘭島

## 愛爾蘭共和國

### 愛爾蘭國防軍

#### 海上部隊

#### 空中部隊

#### 陸軍

#### 國防軍訓練中心

#### 其他軍旗

### 海岸防衛隊

## 北愛爾蘭

## 省旗

## 市旗

## 船旗

## 體育旗

### 蓋爾運動協會旗

## 注釋
兪吉濬

**兪吉濬**（諺文：유길준，），字**聖武**（성무），號**矩堂**（구당）·**天民**（천민）·**矩一**（구일）。係韓國朝鮮嘅文臣兼開革政治人。韓國最初嘅西洋記行文西遊見聞（서유견문）嘅作者。喺明成皇后暗殺咗朝鮮人高位層協力者之一人。

## 著書
* 《西遊見聞》
* 《文字之敎》
* 《大韓文典》
* 《普魯士國厚禮大益大王七年戰史》
* 《英法露土諸國哥利米亞戰史》
* 《勞動夜學讀本》 
* 《矩堂詩抄》
* 《矩堂集》
* 《世界大勢編》
* 《政治學》
* 《平和光復策》
* 《伊太利獨立戰史》
* 《波蘭衰亡戰史》
* 《矩堂書簡集》

## 睇埋

* 甲申政變
* 金玉均
* 朴泳孝
* 尹致昊
* 徐光範
* 徐載弼

* 朴定陽
* 朴重陽
* 洪英植
* 金奎植

## 出面網頁
* 兪吉濬 
* 兪吉濬 
* 구당 유길준(矩堂 兪吉濬):2003년 12월의 문화 인물 
* 兪吉濬 
* 兪吉濬
家是香港

**家是香港**（英文：Hong Kong Our Home），係由香港政府聯同香港社會各界喺2013年4月23號到12月共同舉辦嘅運動，係全港公眾參與運動嘅總稱。運動嚮2013年4月起動，2013年12月收爐。

佢嘅目標為香港加入正能量，強調社會凝聚力，宣揚香港人人際關心同愛護、推廣互助及團結精神。

## 概況
「家是香港」運動內容包括香港文娛、體育活動；年輕人「潮流香港」發揮創意、領袖才能；促進鄰里互助「關懷香港」同關愛弱勢社群；「清新香港」低碳、減廢、愛護大自然、健康生活。「家是香港」首個活動嚮4月26號星期五至週日全港18區清潔日，香港政府問責官員同區議員落區，清掃街道同社區設施，迎戰禽流感。「惜食香港」、清潔海岸、節能商場、義工大使。「全城正能量」關懷弱勢社群。暑期龍舟嘉年華、「動漫暑假」、創新科技嘉年華、學生影片比賽等盛事。

到4月「家是香港」夥伴機構已經有170個參與，包括半政府機構、NGO青年團體、商會、街坊會及地區組織、宗教團體、義工組織、慈善機構、非政府組織、私人企業咁 。

## 背景
2013年1月16號，香港政府《2013年施政報告》已經構思「關懷社會，家是香港」方針。2013年4月23號，政務司司長林鄭月娥宣佈「家是香港」全港公眾參與運動開始。啟動禮嚮香港歷史博物館搞，近300人出席儀式，即場180位參加者協助畫出儀式舞台上背景圖畫 。 

## 相關活動（部份）
### 4月
* 第四屆全港運動會 開幕典禮
* 香港國際電影節
* 藍田綜合大樓 開幕典禮 電影節 
* 青年廣場 Y劇場「全民街舞2013」匯演 
* 灣仔區青年節 2013 
* 遮打道 匯豐社區夥伴計劃 滙豐社區節

## 主題曲
《同舟之情》，由香港歌手張學友同陳奕迅主唱。

## 參考

## 睇埋
*香港節
*開心香港

## 出面網頁

*家是香港
湯顯明

**湯顯明**（，）係香港前廉政專員、保安局前署理常任秘書長、香港海關前關長、第十二屆全國政協委員。

湯顯明同保安局前局長葉劉淑儀一齊推銷香港基本法第23條。

## 經歷
*中學讀拔萃男書院
*香港中文大學畢業
*1972年11月 做香港政府公務員，、貿易主任職系
*1992年4月政務職系
*2005年4月首長級甲級，做過多個決策局咁
*1999年1月 保安局副局長，即係而家保安局副秘書長
*2002年7月兼做埋保安局署理常任秘書長
*2003年9月做海關關長
*2007年7月至2012年6月30號廉政專員
*2013年第十二屆人大代表

## 爭議
2013年4月，審計署報告揭發湯顯明當年做緊廉政公署時，以「分拆帳單」同改「宣傳費用」入賬手法，解決2010年11月初同12月初兩次「超支」晚宴，宴請中國內地官員代表團魏宏、曹建明，「走精面」繞過申領酬酢開支規管指引。

## 做過政府部門
*貿易署
*保安局
*前保安科
*前市政總署
*前教育統籌科
*前政務總署
*駐日內瓦經濟貿易辦事處
*香港海關
*廉政公署

## 參考

## 出面網頁
* 

類:拔萃男書院舊生
魏宏

（），山東沂南人，1973年6月入中國共產黨。長沙鐵道兵學院（而家併入國防科學技術大學）政治系畢業，西南財經大學經濟系研究生研究生學歷。做過中共四川省委組織部主任幹事、副處長、副秘書長、秘書長、副部長，雅安地委書記、市委書記，省委組織部副部長、部長等職。2002年12月當選省委常委，2007年5月做四川省人民政府常務副省長。2013年1月5號做四川省代理省長，同年1月29號～2016年做過四川省省長。
曹建明

**曹建明**（），江蘇南通人，上海出世；原華東政法學院法律系畢業，法學碩士，教授；國家一級大法官；比利時根特大學名譽法學博士。1973年12月入中國共產黨；係中共第十六屆中央候補委員，第十七、十八、十九屆中央委員。做過中華人民共和國最高人民檢察院檢察長、中國檢察官協會會長。2018年當選全國人民代表大會常務委員會副委員長。

## 出面網頁
* 
*
根特大學

**根特大學**（）係比利時一間大學，嚮荷語區城市根特。1817年創立。前身係**國立根特大學**（荷蘭語：Rijksuniversiteit Gent，縮寫：RUG），1991年簡化改名到而家嘅名。同荷語天主教魯汶大學一樣咁出名。

## 舊生
*曹建明
*艾未未

## 出面網頁
*根特大學
侏羅紀公園

《**侏羅紀公園**》（英文：*Jurassic Park*）係一部1993年拍攝嘅科幻電影，由史提芬·史匹堡（Stephen Spielberg）執導，改編自米高·古禮頓（Michael Crichton）嘅同名小說。由於《侏羅紀公園》票房成績好好，所以後來又有人拍咗兩部續集《侏羅紀公園：迷失世界》（*The Lost World: Jurassic Park*）同埋《侏羅紀公園3》（*Jurassic Park III*）。

《侏羅紀公園》能夠成為里程碑式嘅電影，好大程度上係因為佢第一次大規模使用電腦繪圖來製作動物，同埋第一次使用數碼影院系統（DTS）做音效系統。另外，電影好大程度上深化咗恐龍喺流行文化裏面嘅影響，亦令到關於史前恐龍嘅新理論（例如「鳥類係恐龍嘅直系後裔」）傳播得更快。同以前嘅恐龍電影相比，《侏羅紀公園》裡面嘅恐龍睇起身真實感更強，因為有古生物學家參與執導電影嘅拍攝工作。

2013年，環球影業推出《侏羅紀公園》3D版，以慶祝《侏羅紀公園》上畫20週年。3D版祇會喺電影院裏面播。

## 故事大綱
科學家利用恐龍化石裏面揾到嘅DNA再加入兩棲動物嘅DNA成功繁殖已經絕種嘅史前生物，並且起埋一個主題公園去飼養同繼續繁殖多種恐龍，不過，呢個計劃發生意外，引致大量恐龍逃走，重破壞埋個公園，結果一衆主角受到恐龍襲擊，要不斷逃走，驚險刺激。

## 遊樂設施
喺美國荷里活、日本同新加坡嘅環球片場主題公園都有以《侏羅紀公園》為主題嘅遊樂設施。

## 出面網頁
* IMDb嘅Jurassic Park (1993)
亞蘭

**亞蘭**可以指：

* 亞蘭群島，位於愛爾蘭西海岸，出名織冷衫；
* 亞蘭島，位於蘇格蘭西海岸；
* 奧蘭群島，有時誤譯做「亞蘭群島」，位於芬蘭西南海岸嘅瑞典文自治區。
* 《舊約聖經》人物一（希伯來語：רם），閃嘅仔。
* 《舊約聖經》人物一（希伯來語：רם），猶大嘅後代，希斯侖嘅仔。
西灣國殤紀念墳場

﻿**西灣國殤紀念墳場**（Sai Wan War Cemetery）係香港一個墳場，喺柴灣哥連臣角道，主要安葬第二次世界大戰時喺香港陣亡嘅盟軍士兵同被俘後死亡嘅人士，墳場內亦葬有本地嘅抗戰軍人同平民，依家由英聯邦戰爭公墓委員會 (Commonwealth War Graves Commission)管理。

西灣國殤紀念墳場喺1953年起好，由奧基斯（C. St. Clair Oakes）設計，內有西灣紀念碑，碑上刻有「THEIR NAME LIVETH FOR EVERMORE」。

墳場嘅主要建築物嘅入口有一把十字劍、「1939」同「1945」字樣，背面裝嵌住並列出喺同時期殉難而唔知葬喺邊嘅軍人嘅名，共2,071個，當中包括1,319人嚟自英國軍隊、228人嚟自加拿大軍隊、287人嚟自印度軍隊及237人嚟自香港嘅軍隊。另外，鑲有兩塊特別嘅碑石，其中一塊載有144名被火化嘅印度教及錫克教軍人嘅名；另一塊就載有72名喺兩次大戰喺中國捐軀嘅英聯邦軍人嘅名，佢哋嘅墳墓而家已經唔喺度。

墳場裏面共有1,578穴墳墓，葬有59名海軍、1,406名陸軍、67名空軍、18名商船隊隊員、20名香港本地抗戰軍人及8名平民，國籍包括1,013名英國人、283名加拿大人、104名印度人、33名澳洲人、1名新西蘭人、1名緬甸人、53名香港人、72名荷蘭人同18名其他國籍人士。

## 出面網頁
* SAI WAN WAR CEMETERY, Commonwealth War Graves Commission
回天

**回天**係第二次世界大戰後期，大日本帝國用過嘅一種魚雷，司機位喺魚雷入面，係大日本帝國海軍大戰後期特攻作戰用作死士式自殺兵器。又叫**人間魚雷**、**的**（てき）、**〇六**（マルロク）。「回天」有期望逆轉戰局（「天を回らし、戰局を逆転させる」）嘅意思。

## 行動
1944年（昭和19年）11月8號菊水隊向烏利提（Ulithi）、帛琉方面初次出擊後至1945年8月間，分別有28隊（潛水艦32隻、回天148基）。目的地包括新畿內亞至馬里亞納群島、沖繩等。

搭載母艦分別為：
* 菊水隊、伊三六潛、伊三七潛、伊四七潛（1944年11月8號出擊）。
* 金剛隊、伊五六潛、伊四七潛、伊三六潛、伊五三潛、伊五八潛、伊四八潛（1944年12月1號～1945年（昭和20年）1月9號出擊）。
* 千早隊、伊三六八潛、伊三七零潛、伊四四潛（1945年2月20、21、22號出擊） 
* 神武隊、伊五八潛、伊三六潛（1945年3月1、2號出擊）
* 多多良隊、伊四七潛、伊五六潛、伊五八潛、伊四四潛（1945年3月28號～4月3號出擊）
* 天武隊、伊四七潛、伊三六潛（1945年4月20、22號出擊）
* 振武隊、伊三六七潛（1945年5月5號出擊）
* 轟隊、伊三六一潛、伊三六三潛、伊三六潛、伊一六五潛（1945年5月24號～6月15號出擊）
* 多聞隊、伊五三潛、伊五八潛、伊四七潛、伊三六七潛、伊三六六潛、伊三六三潛（1945年7月14號～8月8號出擊）

## 創作
* 漫畫：《特攻之島》（日文：特攻の島），作者：左藤 秀峰，出版：芳文社，年份：2006年
* 小說：《沒有出口的海》（日文：出口のない海），作者：橫山秀夫，出版：講談社文庫，年份：2004年8月
* 電影：《沒有出口的海》（日文：出口のない海）， 松竹/原作横山秀夫、監督佐々部清，年份：2006年

## 睇埋
* 神風

類:日本海軍
愛爾蘭國立大學

**愛爾蘭國立大學**（愛爾蘭蓋爾文：Ollscoil na hÉireann；英文：National University of Ireland）係根據《1908年愛爾蘭大學法》建立嘅大學系統。目前旗下有四間組成大學，另外有五間獲承認嘅學院。

## 組成

### 組成大學

* 都柏林分校（都柏林大學學院）（An Coláiste Ollscoile, Baile Átha Cliath）
* 柯奇分校（柯奇大學學院）（Coláiste na hOllscoile Corcaigh）
* 加列維分校（Ollscoil na hÉireann, Gallimh）
* 馬努德分校（Ollscoil na hÉireann, Má Nuad）

### 承認學院

* 愛爾蘭王家外科醫學院（Coláiste Ríoga na Máinleá in Éirinn）
* 國立藝術與設計學院（Coláiste Náisiúnta Ealaíne is Deartha）
* 苗鎮神學與哲學學院（Milltown Institute of Theology and Philosophy）
* 霜儂酒店管理學院（Coláiste Ósta na Sionna）
* 公共行政學院（An Foras Riaracháin）

## 出面網頁
* National University of Ireland
正能量

**正能量**係物理學名詞，嚟自英國心理學家理查德•懷斯曼有本書《正能量》。講人體有個能量場，要激發內在潛能，先可以表現出一種新嘅自我，先會更加自信、更加充滿活力。體育都有講心理質素，有向上希望、鼓舞不斷追求、使生活有圓滿幸福動力、正面感情、好人好事，「正能量」標籤。

## 睇埋
*核能人
亞蘭群島

**亞蘭群島**（愛爾蘭蓋爾文：Oileáin Árann或者na hÁrainneacha）係位於愛爾蘭西海岸加列維灣（Cuan na Gaillimhe）對開西邊嘅群島，由三個島組成，由西到東分別係：大亞蘭島（Árainn Mhór或者Inis Mór）、中亞蘭島（Inis Meáin或者Inis Meadhóin）同埋東亞蘭島（Inis Thiar、Inis Oírr或者Inis Oirthir ）。島上面有大概1200名居民，絕大部份講愛爾蘭蓋爾文。

亞蘭群島係著名嘅亞蘭冷衫嘅出產地。

## 參考
亞蘭島

**亞蘭島**（蘇格蘭蓋爾文：**Eilean Arainn**；）係蘇格蘭嘅第七大島，嘉禮灣（Firth of Clyde）嘅第一大島，面積432平方公里，2001年普查顯示有大概5000人長住。亞蘭島嘅文化同夏伯歷群島嘅文化好相似，但係就被堅治亞半島隔開咗。

亞蘭島從新石器時代開始就有人長住，所以島上面重有好多新石器時代留低嘅遺跡。從公元6世紀開始，來自愛爾蘭嘅蓋爾人開始佔領亞蘭島，將個島變成咗一個宗教活動中心。喺維京人時代，亞蘭島曾經被挪威維京人搶走，但係到13世紀就被蘇格蘭王國搶返。19世紀英國當局推行嘅高地人大遷徙，令到亞蘭島嘅人口急跌，亦都導致咗蓋爾人傳統生活方式嘅沒落。

## 名嘅來源
蘇格蘭好多島仔自鐵器時代以來被至少會講四種語言嘅人所佔領，所以呢啲島仔嘅名可能嘅含義會有好多。因此，唔係一個特殊島嶼嘅亞蘭島，佢個名嘅來歷目前重未清楚。馬克·安·泰尼爾（Mac an Tàilleir）喺2003年話「亞蘭（Arran）呢個詞語同愛爾蘭並無關連」（佢嘅意思係話「腎嘅形狀」，同愛爾蘭文中 ára「腎」作比較）。
亞蘭冷衫

**亞蘭冷衫**（愛爾蘭蓋爾文：Geansaí Árann）係愛爾蘭亞蘭群島出產嘅一種冷衫。伊種冷衫最大嘅特點，就係用各種複雜嘅花紋，來區分著衫人嘅家族，一個家族祇有一種花紋，而且唔會有兩個家族嘅花紋相同。

傳統嘅亞蘭冷衫係用浸過蠟嘅羊毛織出來嘅，因為羊毛浸過蠟就唔會濕水，落雨或者返風浪嘅時候都可以著，啱晒西海岸啲漁夫打漁嗰陣時著。以前祇有漁夫嘅老婆會織亞蘭冷衫，但係宜家越來越多當地嘅手工藝人開始織亞蘭冷衫，然後拿去大亞蘭島上面嘅亞蘭冷衫市場道賣。另外，以前啲亞蘭冷衫完全係人手織嘅，但係宜家為咗適應市場需求，手工藝人開始用織布機幫手。雖然係咁，但係亞蘭冷衫市場重會為完全用人手織嘅亞蘭冷衫出一份《質量證書》。另外亦都有機械化工廠織出來嘅亞蘭冷衫，但係伊啲冷衫唔防水，花紋亦都簡單好多，因為太過複雜嘅花紋機械織唔出來。

## 出面網頁

* 亞蘭冷衫
* 亞蘭冷衫市場
天衛六

**天衞六**（Cordelia）係天王星嘅其中一粒衞星，平均直徑約莫40 ± 6公里，喺1986年由航行者二號發現。

佢係離天王星最近嘅衞星。

## 註

## 出面網頁
* Cordelia Profile, NASA
天衛七

**天衞七**（Ophelia）係天王星嘅其中一粒衞星，平均直徑約莫43 ± 8公里，喺1986年由航行者二號發現。

## 註

## 出面網頁
* Ophelia Profile, NASA
天衛八

**天衞八**（Bianca）係天王星嘅其中一粒衞星，平均直徑約莫51 ± 4公里，喺1986年由航行者二號發現。

## 註

## 出面網頁
* Bianca Profile, NASA
天衛九

**天衞九**（Cressida）係天王星嘅其中一粒衞星，平均直徑約莫80 ± 4公里，喺1986年由航行者二號發現。

## 註

## 出面網頁
* Cressida Profile, NASA
天衛十一

**天衞十一**（Juliet）係天王星嘅其中一粒衞星，平均直徑約莫94 ± 8公里，喺1986年由航行者二號發現。

## 註

## 出面網頁
* Juliet Profile, NASA
天衛十三

**天衞十三**（Rosalind）係天王星嘅其中一粒衞星，平均直徑約莫72 ± 12公里，喺1986年由航行者二號發現。

## 註

## 出面網頁
* Rosalind Profile, NASA
天衛廿七

**天衞廿七**（；）係天王星嘅衞星，喺2003年發現。佢嘅平均直徑大概係18公里，係天王星最細嘅衞星。

## 註

## 出面網頁
* Cupid Profile, NASA
天衛十二

**天衞十二**（Portia）係天王星嘅其中一粒衞星，平均直徑約莫135 ± 8公里，喺1986年由航行者二號發現。

## 註

## 出面網頁
* Portia Profile, NASA
天衛十四

**天衞十四**（Belinda）係天王星嘅其中一粒衞星，平均直徑約莫90 ± 16公里，喺1986年由航行者二號發現。

## 註

## 出面網頁
* Belinda Profile, NASA
天衛十五

**天衞十五**（Puck）係天王星嘅其中一粒衞星，平均直徑約莫162 ± 4公里，喺1985年由航行者二號發現。

## 註

## 出面網頁
* Puck Profile, NASA
天衛廿六

**天衛廿六**（；）係天王星嘅衛星，平均直徑大概25公里，喺2003年發現。

## 攷

## 出面網頁
* Mab Profile, NASA
天衛廿五

**天衞廿五**（；）係天王星嘅衛星，平均直徑大概30 ± 6公里，喺1986年俾航行者二號影到，但去到1999年先至俾人發現。

## 註

## 出面網頁
* Perdita Profile, NASA
加拿大旗一覽

## 國旗

## 元首旗

### 王室成員旗

以下五面旗都只能夠喺加拿大境內懸掛。

### 總督旗

## 紀律部隊旗

### 軍旗

### 海岸防衛隊旗

### 警察旗

## 省旗

## 省督旗

## 省級領地旗

## 省級領地專員旗

## 地區旗（無官方地位）

## 市旗
天衛五

**天衞五**（Miranda）係天王星嘅其中一粒衞星，平均直徑約莫471.6 ± 1.4公里，喺1948年發現。

## 註

## 出面網頁
* Miranda Profile, NASA
天衛一

**天衞一**（Ariel）係天王星嘅其中一粒衛星，平均直徑約莫1157.8±1.2公里，喺1851年發現。

## 註

## 出面網頁
* Ariel Profile, NASA
天衛四

**天衞四**（Oberon）係天王星嘅其中一粒衞星，平均直徑約莫1522.8±5.2公里，喺1787年發現。

## 註

## 出面網頁
* Oberon Profile, NASA
天衛廿二

**天衛廿二**（；）係天王星嘅一粒衞星，喺2003年發現。佢嘅平均直徑大概22公里到。

## 攷

。

## 出面網頁
* Francisco Profile, NASA
天衛十六

**天衞十六**（Caliban）係天王星嘅其中一粒衞星，平均直徑約莫72公里，喺1997年發現。

## 註

## 出面網頁
* Caliban Profile, NASA
天衛二十

**天衞二十**（Stephano）係天王星嘅其中一粒衞星，平均直徑約莫32公里，喺1999年發現。

## 註

## 出面網頁
* Stephano Profile, NASA
天衛廿一

**天衛廿一**（；）係天王星嘅一粒衞星，喺2001年發現。呢個星球嘅平均直徑有差唔多18公里到。

## 攷

## 出面網頁
* Trinculo Profile, NASA
* David C. Jewitt pages
*  Uranus' Known Satellites（史哥迪·錫帕特）
* MPC: Natural Satellites Ephemeris Service
天衛十七

**天衞十七**（Sycorax）係天王星嘅其中一粒衞星，平均直徑約莫150公里，喺1997年發現。

## 註

## 出面網頁
* Sycorax Profile, NASA
天衛三

**天衞三**（Titania）係天王星嘅衛星，平均直徑約莫1576.8±1.2公里，喺1787年發現。

佢係天王星最大嘅衞星。

## 註

## 出面網頁
* Titania Profile, NASA
天衛二

**天衞二**（Umbriel）係天王星嘅其中一粒衞星，平均直徑約莫1169.4±5.6公里，喺1851年發現。

## 註

## 出面網頁
* Umbriel Profile, NASA
天衛廿三

**天衛廿三**（；）係天王星嘅衞星，平均直徑大概20公里，喺2003年發現。佢係離天王星最遠嘅衞星。

## 攷

## 出面網頁
* Margaret Profile, NASA
天衛十八

**天衞十八**（Prospero）係天王星嘅其中一粒衞星，平均直徑約莫50公里，喺1999年發現。

## 註

## 出面網頁
* Prospero Profile, NASA
天衛十九

**天衞十九**（Setebos）係天王星嘅其中一粒衞星，平均直徑約莫48公里，喺1999年發現。

## 註

## 出面網頁
* Setebos Profile, NASA
天衛廿四

**天衛廿四**（；）係天王星嘅衛星，平均直徑大概20公里，喺2001年8月13號發現。天衛廿四嘅英文名源自莎士比亞戲劇《暴風雨》入面，拿坡利國王阿朗素個仔—費迪蘭。

## 攷

## 出面網頁
* Ferdinand Profile, NASA
萌島

**萌島**又稱**曼島**丶**人島**（；萌島文：*Mannin*，或Ellan Vannin），係大不列顛島同愛爾蘭島中間嘅一個島，目前係英國王室嘅一個屬地。首府係德格拉斯。

## 人口
2011年人口普查資料顯示，島總人口數係 84,497人，住喺首府有 27,938 人，比 2006年人口普查升咗 5.5% 。

## 註釋

## 攷

## 出面網頁

* 
* 
*
區歌一覽

歷史上、傳統上或文化上嘅用***斜體粗體字***表示。

## 大中華地區

## 

*國歌*：《牢不可破的聯盟》（*Государственный гимн СССР*）

## 

## 

國歌：《布拉班人之歌》（*Brabançonne*）

## 

國歌：《波黑國歌》（*Državna himna Bosne i Hercegovine*）

## [[但澤]]

## 

國歌：《德意志之歌》（德語：*Deutschlandlied*）

## 

國歌：《俄羅斯聯邦國歌》（*Государственный гимн Российской Федерации*）

## 

## 

國歌：《噢，加拿大》（英語：*O, Canada*；法語：*Ô Canada*）

## 

國歌：《馬賽曲》

## 

國歌：《星條旗》 （*Star-Spangled Banner*）

## 

國歌：《威廉頌》（*Het Wilhelmus*）

## 

國歌：《君之代》（*君が代*/*Kimi ga yo*）

## 

國歌：《意大利人之歌》（*Il Canto degli Italiani*）

## 

國歌：《皇家進行曲》（*Marcha Real*）

## 

國歌：《自由頌》

## 

國歌：《天佑吾王》/《天佑女王》

## 參考

## 參見
* 國歌
* 國歌一覽
郭亞倫

**郭亞倫**（**Alan Keith Koch**，）係一位德裔南非足球員同足球教練，曾經係南非國家青年足球隊嘅隊員。

## 球員生涯
郭亞倫喺南非爹濱出世，後來去咗德班西城男子高中（Westville Boy's High School）讀書並且開始打球。1992年，郭亞倫入選南非國家青年足球隊，重做埋隊長。1993年，郭亞倫同南非甲組足球聯賽嘅Resevoir Hills簽約，正式開始職業生涯。1995年，郭亞倫離開南非，同德國高級足球聯賽嘅普魯士古勒菲（KTSV Preussen Krefeld）簽約，之後就喺德國打咗一段時間球，並且先後效力過華騰沙伊德09（Wattenscheid 09）同埋于亞丁根（KFC Uerdingen 05）。1996年，郭亞倫去到加拿大卑詩省西門菲沙大學求學，同時為大學男子足球隊出賽。2000年，郭亞倫大學畢業之後轉投愛爾蘭足球聯賽嘅廉尼足會（Limerick FC），但係到咗第二年就發現心臟有問題，喺醫生嘅建議之下，郭亞倫決定掛靴。

## 教練生涯
### 美國
掛靴之後，郭亞倫去到美國全美大學體育協會（NCAA）乙組嘅中西州立大學（Midwestern State University）攻讀碩士學位，同時擔任大學男子足球隊嘅助理教練。佢擔任助理教練嘅第一年就帶領中西州立大學打入全國總決賽八強。之後佢又繼續做咗兩年助理教練，球隊嘅成績分別係12勝6負同13勝3負2和。2005年，郭亞倫碩士學位畢業之後，即刻就被全國高校校際體育協會（NAIA）嘅卑卡大學（Baker University）請咗去做男子足球主教練。

郭亞倫喺卑卡大學做咗兩年主教練，球隊成績分別係9勝9負同13勝7負。2007年，郭亞倫帶領卑卡大學殺入全國高校校際體育協會第五大區半決賽。之後，西門菲沙大學由於男子足球隊主教練辭職而邀請郭亞倫接任主教練，郭亞倫於是返咗去加拿大。

### 加拿大
郭亞倫接任西門菲沙大學主教練之後，先係喺2008同2009年獲得獨立院校賽區（全國高校校際體育協會）年度最佳教練獎，然後又從2010年開始，連續3年獲得大西北賽區（全美大學體育協會）年度最佳教練獎。2010年，西門菲沙大學男子足球隊喺加入全美大學體育協會乙組嘅第一年，就爆冷提前一輪奪得大西北賽區冠軍，之後又連續兩年提前奪得賽區冠軍。2011年9月，西門菲沙大學男子足球隊成為第一支登上全聯盟人氣排名前25嘅非美國球隊，同年10更加成為第一支全聯盟人氣排名第一嘅非美國球隊。2012年，西門菲沙大學男子足球隊成為第一支殺入全國半決賽嘅非美國球隊，雖然喺四強賽止咗步，但係就連《紐約時報》都大篇幅咁報導咗西門菲沙大學嘅決賽歷程。賽季結束之後，郭亞倫被美國全國足球教練協會選為「大區年度最佳教練」。

2009年，郭亞倫亦都曾經執教過溫哥華白浪女子隊，但係最後女子隊常規賽排名第5，剛剛好同季後賽失之交臂。

2013年，郭亞倫執教出征馬卡比猶太人運動會嘅加拿大男子馬卡比足球隊，奪得銅牌。

2015年1月30號，溫哥華白浪足球會宣佈聘請郭亞倫擔任白浪二隊嘅主教練。擔任西門菲沙大學主教練期間，郭亞倫一共帶領球隊奪得四次賽區冠軍同兩次大區冠軍，同埋兩次殺入乙組全國半決賽。

## 個人生活
郭亞倫手上有好多張教練證書，包括美國全國教練協會頂級證書同歐洲足協B級證書。目前佢準備考歐洲足協A級教練證書。

郭亞倫目前住喺卑詩省北溫哥華市。佢識講英文、德文同埋南非尼德蘭文。

## 參考


類:南非足球員
類:足球教練
查拿耶夫兄弟

**查拿耶夫兄弟**，又譯**察納耶夫兄弟**，大佬**塔米蘭**（；）同細佬**佐哈**（車臣文：**Царнаев Анзор-кlант Джовхlар**；）係波士頓馬拉松爆炸案嘅主要嫌疑犯，俄羅斯車臣嘅移民，細佬係美國麻州大學達特茅斯分校嘅學生。爆炸案搞到三個人死咗，另外有183人受傷。兩個人走佬嘅時候，大佬喺槍戰之中畀人打死，細佬匿埋喺人哋屋企停放嘅船仔，俾人發現而拉咗。
麻州大學達特茅斯分校

**麻州大學達特茅斯分校**（**University of Massachusetts Dartmouth**，簡稱**UMass-Dartmouth**、**UMassD**、或**UMD**）係美國麻州大學分校之一，座落喺馬薩諸塞州嘅北達特茅斯，南海岸地區中部，新貝德福德同福爾里弗兩座城市之間。
麻州大學達特茅斯分校主要嘅科系研究有工程、護理、海洋科學、商科、視覺同表演藝術、紡織、葡萄牙等。

波士頓馬拉松爆炸案嘅嫌犯之一喬卡·沙尼耶夫就係喺到讀。
葵青貨櫃碼頭

**葵青貨櫃碼頭**（），之前叫做**葵涌貨櫃港**、**葵涌貨櫃碼頭**，喺香港新界葵青區藍巴勒海峽兩邊，係香港同珠三角主要嘅貨櫃物流處理中心。佢有九個碼頭，其中一至八號碼頭喺葵涌同昂船洲，九號碼頭喺青衣島。

## 全球地位
截至2023年，葵青貨櫃碼頭已經跌出全球十大最繁忙貨櫃港行列，排名第11位，處理量得返14.3萬標準箱。

佢喺1992年至2004年期間係全球最繁忙港口，但香港社會對起唔起十號碼頭拗唔掂數，結果部份碼頭公司搬上中國大陸，去到2019年已經跌落第8位。

## 註
苦力帕

**苦力帕**（）係《Minecraft》入面嘅一隻生物，會埋伏等玩家出現之後自爆。佢自爆咗之後會炸爛周圍啲嘢。

如果佢畀雷電打中會變成**高壓苦力怕**，爆炸嘅傷害力會更強。 

苦力帕係Minecraft嘅象徵怪物，可以喺官方遊戲個標誌睇得出。佢亦係Minecraft嘅吉祥物。

## 特徵
佢成身都係綠色，身上面有深淺不一嘅綠色像素粒粒，因為作者寫程式嘅時候唔小心調轉咗高度同長度，所以個樣咁騎呢，冇手，有四隻腳，佢個身入面有好多炸藥，爆炸前會響同閃。

但係，雖然佢個身入面有好多炸藥，但係都唔會喺着火嗰時同跌落熔岩爆炸。但係如果苦力帕喺好高位置跌落嚟時，就可能發生爆炸。

苦力帕係一種好崖广嘅生物，除非玩家見到佢哋，唔係嘅話佢哋可以無聲無色噉接近玩家。喺創造模式入面，玩家要打佢先會爆炸。另外，苦力帕好驚貓，所以玩家帶埋貓出街可以唔使畀苦力帕襲擊。

## 註
黃花崗起義

**黃花崗起義**係中國同盟會1911年4月27號喺廣州發起嘅一場起義，結果打咗好多日都先後失敗。事後，同盟會設法收番72具遺骸，合葬城東喺紅花崗，名為黃花崗七十二烈士墓。喺1932年，查到呢次死難烈士姓名有86人，不過尐人都係慣咗叫「黃花崗七十二烈士」。
黃興

**黃興**（），人稱「八指將軍」，革命時化名**李有慶**、**張愚誠**、**張守正**、**岡本義一**、**今村長藏**等，係湖南人，中華民國開國功臣之一；喺辛亥革命時期，尐人叫佢同孫中山做「孫黃」。1916年10月31日，黃興喺上海死咗，享年42歲。章太炎輓聯寫：「無公則無民國，有史必有斯人。」
蘇格蘭蓋爾文

**蘇格蘭蓋爾文**（蘇格蘭蓋爾文：Gàidhlig），或者叫**蘇格蘭蓋爾話**，屬於印歐語系基爾特語族，係中古愛爾蘭蓋爾文喺蘇格蘭嘅後裔。2001年英國人口普查顯示：全英國有58652個人識講蘇格蘭蓋爾文。另外喺加拿大大西洋省份亦都有蘇格蘭蓋爾文社區。

## 名稱

有人會叫「蘇格蘭文」或者「蘇格蘭話」來指「蘇格蘭蓋爾文」，但係咁做係錯嘅。因為「蘇格蘭文」（Scots）指嘅係喺蘇格蘭低地通行嘅一種日爾曼語族語言，同英文可以部份互通；但係「蘇格蘭蓋爾文」指嘅就係一種基爾特語族語言，同英文完全互通唔到。
萌島文

**萌島文**（萌島文：Gaelg或者Galick）屬於印歐語系基爾特語族，係愛爾蘭蓋爾文同蘇格蘭蓋爾文嘅姊妹語言，喺萌島通行。

萌島文喺1974年曾經一度消亡，但係經過三十幾年嘅語言復興，目前已經有一百幾人識講熟練嘅萌島文，包括一部份以萌島文作為母語嘅後生仔女。
Mojang

**Mojang Studios AB**係一間總部喺瑞典斯德哥爾摩嘅遊戲開發商，佢喺2009年由馬歇佩松‎開，用來搞佢間公司最受歡迎嘅遊戲《Minecraft》，另外目前重搞緊《Scrolls》同《0x10c》。喺2014年俾微軟收購。

## 參考
3號幹線

**3號幹線**係香港嘅主要幹線。佢由香港島嘅西營盤去到元朗，係連接香港島、西九龍同新界西嘅主要幹道。

三號幹綫由南至北包含西區海底隧道、西九龍公路、青葵公路（葵涌高架道路同長青橋）、長青隧道、長青公路同埋青朗公路（包括汀九橋同埋大欖隧道）。
西崙公國

**西崙公國**（，意思係**海地公國**）係一個由私人宣稱建立咗嘅而冇俾國際承認嘅蚊型國家，佢哋聲稱**怒濤塔**（**Roughs Tower**）係佢哋嘅領土。怒濤塔位於英吉利海峽嘅廢棄人造建築，離英國大概10公里。自從建立咗呢個「國家」之後元首帕迪·貝茨都係同佢屋企人合作佔據。西蘭公國嘅常住人口唔過五人，領土面積大約只有550平方米。

## 歷史
### 建造怒濤塔
第二次世界大戰嗰時，怒濤塔係「默恩塞爾海洋堡壘」計劃嘅一部分，皇家海軍嘅英格蘭開工起**怒濤堡壘**。怒濤塔嘅底部係一隻船。起完後，隻船俾人拖到怒濤沙洲鑿沉，令佢陷入沙洲嘅預定位置。因此，而家嘅怒濤塔，其實只係隻船上半部分。

二戰期間，怒濤塔上面有成150到300人。不過當戰爭結束後，全部人都撤退晒，得番怒濤塔。

### 派迪·貝茨佔領怒濤塔
喺1967年9月2號，前英國陸軍帕迪卑斯佔領咗呢個冇人堡壘，重根據國際法，聲稱對怒濤塔行使主權。佢重話怒濤塔周圍半徑12海里嘅水域都係佢嘅領海。

### 抵抗英國
喺1968年，一隻英國海軍嘅巡邏船隻入咗西崙公國，帕迪同個仔米高卑斯向海軍警告，重向巡邏船隻掟土製炸彈，結果要去英國法庭受審。當時隻船上面尐人有兩種講法，第一係想驅逐貝茨班人，第二話係想整番好個浮標。最後，法庭宣布因為事件發生地處喺英國領海之外，唔關佢事。

## 政變
### 起始
嘅1978年，帕迪·貝茨任命亞歷山大·G·阿亨巴赫教授為西崙公國「首相」，教授趁貝茨唔喺西崙嗰時，同其他幾位德國、荷蘭嘅西崙公民一齊發起「武裝政變」，重捉咗帕迪個仔米高。

## 註

## 睇埋
*西崙公國旗
*西崙元
*西崙足球代表隊
帕迪卑斯

**帕迪·萊·卑斯**（****，），係西崙公國嘅創立者，自稱「羅伊親王」或「西崙親王」。

## 早年經歷
卑斯原本係漁夫，之後效忠英國陸軍，重做過陸軍少校，之後曾經負責海上移動性廣播設施。

喺1967年9月2號，佢佔領咗怒濤堡壘，根據國際法，聲稱對怒濤塔行使主權，叫咗怒濤塔做西崙公國。

## 目前生活
帕迪·卑斯自己叫自己做國王，佢老婆瓊·卑斯俾帕迪叫做「共治者」。帕迪雖然身為西崙公國嘅國王，但佢死喺西班牙。

國際名導麥可·紐威爾將帕迪親王嘅故事搬上大銀幕，有美國同西崙公民雙重身份嘅史恩·瑟倫森就係套片嘅編劇。
西崙元

**西崙元**（Sealand Dollar）係西崙公國嘅貨幣，同美金一值等值嘅。1972年以來，西崙鑄造咗好多不同面值銀仔。但係西崙冇經濟兼人口極少，所以呢尐錢幣根本冇可能買到嘢。不過，呢尐硬幣全部都係用貴金屬鑄造嘅。

## 註
大屯深山鍬甲蟲

**大屯深山鍬形蟲**（學名：**Lucanus datunensis**），又叫**大屯姬深山鍬形蟲**，係鍬形蟲科深山鍬形蟲屬下嘅一個種，係台灣嘅特有種生物，目前只係喺台灣北部陽明山區嘅大屯山上發現。

## 辨識特徵
佢全身紅褐色，而布足腿節係黃褐色，個頭比例比同屬細，大顎有唔明顯嘅分岔同內齒突，身長大概2至4厘米，唔係好識飛。

## 生態危機
冇咗保育類大傘嘅保護，就算生活喺國家公園入面，都會有生命危險。罕見嘅大屯深山鍬形蟲成為咗少數甲蟲蒐集者覬覦嘅對象，加上棲地遭人為破壞，令族群嘅數量逐年下降。

## 參考

*林仲平.大屯姬深山鍬形蟲之族群量變化和遷徙活動研究.2009
聽說桐島退社了

《**聽說桐島退社了**》係日本作家朝井涼喺2010年出嘅小說，第22屆昂新人賞得獎作品。後改編成電影。

## 故事簡介
排球社嘅隊長桐島突然宣布退社重冇晒蹤影。

## 出版書籍
### 小說
* 《聽說桐島退社了》 集英社 2010年2月5日 ISBN 978-4-08-771335-0
* 《聽說桐島退社了》 集英社文庫 2012年4月20日 ISBN 978-4-08-746817-5

### 漫畫
* 《聽說桐島退社了》 Margaret Comics 2012年7月25日 ISBN 978-4-08-846801-3
** 原作：朝井涼
** 菊池宏樹・漫画：山森三香
** 小泉風助・漫画：桃森三好
** 沢島亜矢・漫画：姉森加奈
** 前田涼也・漫画：佐藤坐久利
** 宮部実果・漫画：齋藤茱莉亞

## 電影
2012年8月11號喺日本上映。

## 參考

## 出面網頁
* 集英社網站介紹
* 電影官方網站
新九站

**新九站**係喺吉林省吉林市嘅一個鐵路車站，郵政編碼係132101。車站喺1971年起好，而長圖鐵路就經過呢個站，而家呢個站淨係辦理貨運，唔辦理客運，而車站同佢嘅上下行區間重未電氣化。車站距離長春站有成113公里，屬於瀋陽鐵路局，係四等站。

類:吉林市
埋伏

**埋伏**（），又叫做**伏擊**、**狙擊**，係一種好悠久嘅軍事戰術，武裝力量將自己隱藏，之後暗中攻擊敵人。埋伏者有好多方法隱藏自己，例如匿喺濃密嘅矮樹叢入面。

埋伏戰術嘅運用喺歷史上都聽過唔少，例如第二次布匿戰爭同玄武門之變。喺自然界入面，肉食性動物亦識得用同樣道理去捉獵物，唔使咁多麻煩同埋嘥晒啲體力。

## 睇埋
*軍事戰術
*埋伏式捕食
## 參考
*安東尼．B．赫伯特中校《士兵手冊》〈成功的埋伏〉之節錄 
*US Army Ranger Handbook 美國陸軍偵察兵手冊，埋伏(5-14)與埋伏之應變(6-11)
*http://zh.wikisource.org/wiki/%E5%AD%AB%E5%AD%90%E5%85%B5%E6%B3%95#.E8.99.9B.E5.AF.A6.E7.AC.AC.E5.85.AD《孫子兵法》．〈虛實第六〉
孤店子站

**孤店子站**（）係中國吉林省吉林市孤店子鎮一個鐵路車站，郵政編碼係132103。1913年起，而長圖鐵路就經過呢個站，而家呢個站就辦理貨運，唔辦理客運，而車站同上下嘅行區間都未電氣化。車站距離長春站有成104公里，屬於瀋陽鐵路局，係四等站。
樺皮廠站

**樺皮廠站**（樺讀話或者華，）係鐵路車站，喺中國吉林省吉林市船營區樺皮廠鎮。站1912年起，郵政編碼132205。長圖鐵路經過呢站，而家有貨運，無客運，而站同上下行都未電氣化。車站距離長春站有九十三公里，屬於瀋陽鐵路局，歸四等站。
長春站

**長春站**（）係位於中國吉林長春寬城區嘅火車站，喺長白路，對正人民大街，1907年起成，目前係由瀋陽鐵路局管轄嘅客貨運特等站，而家呢個站係長白鐵路、長圖鐵路、長吉城際鐵路嘅起點站，又有哈大鐵路、京哈鐵路經過。

## 歷史
*1907年：日本喺長春市設立咗「滿鐵附屬地」，起咗長春站。
*1907年11月3日：長春站開設貨運業務。
*1907年12月1日：南滿鐵路開通，長春站開辦客運業務。
*1913年3月：滿鐵投資咗32萬元，起咗個面積4000平方米嘅長春站候車室。
*1992年5月26日：有85年歷史嘅長春站站房俾人爆爛破拆咗。
*1995年：新嘅長春站新站房起好。
*2012年9月20日：長春站北出入口起好，同長春站長白路候車室一齊辦理客運業務。

## 經過綫路
:**鐵路**
*以長春站做起終點嘅鐵路
**長圖鐵路
**長白鐵路
*途徑長春站嘅鐵路
**哈大鐵路（京哈鐵路）

:**高鐵**
*以長春站做起終點嘅高鐵
**長吉城際鐵路
*聯絡綫
**長西聯絡綫
**哈長聯絡綫
*透過聯絡綫聯通嘅高鐵
**哈大客運專綫

:**輕軌**
*附近接駁嘅輕軌站長春站站
**長春軌道交通3號綫

## 隔籬站
色氨酸羥化酶

**色氨酸羥化酶**（，EC 1.14.16.4），又叫做**色氨酸5-單加氧酶**，簡稱**TPH**，係合成神經遞質血清素嘅過程中嘅重要酶。TPH催化下列化學反應：

: L-色氨酸 + 四氫生物蝶呤 + O2 \rightleftharpoons 5-羥色氨酸 + 二氫生物蝶呤 + H2O

呢個反應重需要一個輔因子，二價鐵離子。
Minicraft

**Minicraft**係一隻2D平面動作遊戲，由Minecraft嘅創作者馬歇佩松整。Minicraft係馬歇佩松為咗參加「Ludum Dare #22」而整嘅遊戲，前後淨係用咗48個鐘頭，並喺2011年12月19號發布。

## 遊戲介紹
Minicraft同Minecraft類似，一樣有十個生命值、飽食度，可以破壞方塊、合成，但合成係類似Minecraft攜帶版‎嗰種，亦都有怪物，但佢係2D上帝視角類型嘅遊戲，玩家只有一次生命，冇創造模式。

遊戲一開始會出現「殺死空氣精靈」嘅訊息，空氣精靈係Minicraft嘅Boss。為咗做到呢一點，玩家需要收集資源。呢部分玩法同Minecraft類似，都同官方嘅描述吻合「呢只遊戲嘅目的係殺嗮世界上其他生物，確保你會永遠孤單」。遊戲就好似薩爾達傳說系列，係一個基本嘅地牢履帶。同埋遊戲無論朝早定夜晚地都會出現怪物，包括圖入面嘅史萊姆、殭屍、骷髏同苦力帕。

遊戲出生點喺一系列嘅島嶼上面，玩家需要自己探索，收集資源、材料。

喺唔同嘅生物群落，都會有唔同嘅敵人，玩家為咗應付啲怪物，有時需要用唔同嘅工具同武器。而滑鼠同C掣係用嚟攻擊敵人同互動，X掣可以打開背囊，因為冇得存檔，所以淨係玩到一兩個鐘。

## 參攷


類:做個創世神
類:動作遊戲
類:獨立遊戲
色氨酸

**色氨酸**（英文：**Tryptophan**）係人體合成唔到嘅氨基酸，因此佢必須從食物中汲取。佢係重要嘅神經遞質－血清素（亦稱「5-羥色胺」）嘅前體。
苦兒流浪記 (電影)

**苦兒流浪記**（No Body's Child）係1960年由國風影業公司拍攝嘅國語電影，改編自法國作家艾克多馬洛（Hector Malot）嘅小說苦兒流浪記（法文：Sans famille），主要演員有胡蝶、王引、蕭芳芳同陳燕燕，片中由蕭芳芳唱出嘅插曲媽媽好，更成為華語世界嘅不朽經典名曲。苦兒流浪記喺2003由香港電影資料館同意大利嘅電影復修專家L'Immagine Ritrovata Film Restoration Laboratory完成數碼復修。

## 註

 
## 出面網頁
*YouTube苦兒流浪記插曲媽媽好
*香港國際電影節2013苦兒流浪記
勒費特

**勒費特**（；）係法國科多爾省嘅一個市鎮，屬於博尼區（Beaune）阿爾尼勒迪縣（Arnay-le-Duc）。呢個市鎮總面積3.11平方公里，2009年時嘅人口係49個人。
天才之旅：偉大數學定理嘅創立

《**天才之旅：偉大數學定理嘅創立**》（原文標題：*Journey Through Genius：The Great Theorems of Mathematics*）係美國數學家威廉·鄧納姆（William Dunham）所寫的一本非小說類數學史書籍。

## 內容概述
本書以十個數學定理為主題，按照發現嘅年代來編排，書末則有後記。
咪買呢個

《**咪買呢個**》（英文：**Don't Buy This**），全名《**咪買呢個：有史以來五個最差嘅遊戲**》（英文：**Don't Buy This: Five of the Worst Games Ever**），係一個以ZX Spectrum為平台嘅電子遊戲合輯，1985年4月1號發佈。根據包裝盒上嘅說明，呢隻遊戲包含呈交畀電腦遊戲發行商Firebird嘅五個最差遊戲。

與其係拒絕提交，Firebird決定透過發佈一個遊戲合輯，即《咪買這個》來整蠱呢啲遊戲嘅原開發商，並將《咪買呢個》標籤為「非原創嘅」同埋和「可怕嘅」。Firebird重放棄埋呢啲遊戲嘅版權，畀人任整遊戲翻版。遊戲合輯賣2.50英鎊。

## 遊戲
《咪買呢個》總共有五個遊戲：《菲多1》、《菲多2：小狗能量》、《王牌竞速》、《吃角子老虎》同埋《黃鼠狼威利》。

* 《菲多1》（Fido 1）係一個極具重複性嘅遊戲。喺遊戲入面，玩家需要控制一隻名為菲多嘅狗擊敗鼴同雀仔，以保衞一個區域。喺遊戲入面，菲多只可以左右移動。
* 《菲多2：小狗能量》（Fido 2: Puppy Power）基本上同《菲多1》一樣。遊戲同《菲多1》不同之處係菲多能夠向四處移動，重可以由對眼發射激光擊敗敵人，增加生命。
* 《王牌競速》（Race Ace）係一個畫質差劣嘅賽車遊戲。玩家需要控制一架淺藍色嘅賽車，但係賽車轉彎時只可以轉90度或180度。玩家亦冇可能喺賽車遊戲中勝出，因為每當玩家一轉彎，一定會俾對手超越。喺遊戲其中一個畫面，遊戲個名更被誤拼為「Ace Racer」。
* 《吃角子老虎》（Fruit Machine）係一個老虎機遊戲。喺遊戲入面，玩家需要玩一個畫質差嘅老虎機。呢架老虎機嘅捲軸唔會轉，只會相當緩慢噉郁。但係，遊戲嘅包裝上就將呢隻遊戲描述為「需求技巧，時機，神經同埋絕對集中嘅神秘嘅、原創嘅新穎遊戲」。
* 《黃鼠狼威利》（Weasel Willy）係一個極具重複性嘅遊戲。喺遊戲入面，玩家需要控制一隻名為威利嘅黃鼠狼行路，避過隨機生出嘅樹木同埋自己嘅腳印。腳印愈多，分數愈高。樹木喺關卡開始嗰時就會自動生出，而威利更可能喺關卡一開始就掂到樹木，令遊戲即刻玩完。

## 睇埋
* 《盒式錄音帶50》：另一個最差嘅遊戲合輯。
* 《Action 52》：另一個最差嘅遊戲合輯。

## 參考

## 出面網頁
* Video Retrospective/review of "Don't Buy This" by television presenter, "Guru Larry" Bundy Jr
甲型流感病毒H7N9亞型

**H7N9**（，記作**A(H7N9)**或**H7N9**）係一種甲型流感病毒，係禽流感病毒或禽流感病毒嘅一個亞型，因病毒喺鳥類嘅死亡率低，經基因洗牌傳畀人類感染後成為病發期短、重症率同死亡率都相對高過SARS嘅病毒而引發社會注意。

H7N9原本屬於低致病性感冒病毒，淨係喺禽鳥間發現。2006年美國衞生部美國國家生物技術信息中心公開咗1988年發生喺美國明尼蘇達州嘅火雞身上第一個病毒記錄。2013年3月底，人類感染甲型流感H7N9病毒同病例喺上海開始陸續喺中國長江三角洲一帶嘅城市被發現，呢次係呢種病毒全球第一次感染人類，中國農業部獸醫師于康震表示：家禽、鴿中分離到嘅H7N9同患者分離出嘅病毒高度同源，嗰種病毒經基因洗牌後仍然感染雞、鴿等禽鳥，對家禽呈低致病力，感染後冇顯著症狀或大規模患病同死亡，重未發現豬感染該病毒（嗰種病毒喺活禽市場檢出率最高，喺養禽場重未檢出），日本國立感染症研究所流感病毒研究中心主任田代正人話，H7N9病毒相對於其他禽流感病毒（如H5N1）較難追查，病毒喺禽鳥間傳播而唔易俾飼養者以至衞生部門及時發覺」

## 症狀
H7N9禽流感病發3-5日內嘅症狀有發燒、咳、少痰，同普通感冒類似；之後發展成肺炎，如果發燒5日依然未退，喺7-9日後會喺24-48個鐘頭內突發呼吸困難至衰竭，並併發心臟、肝臟、腎衰竭；喺現今死亡案例中睇出，由發病、重症到死亡過程大概7至11日，過程最短去到得5日。根據上海市疾病預防控制中心嘅信息，感染H7N9病毒並唔係全部都重症。

## 傳播方式同高危人群
根據研究顯示，H7N9病毒會喺禽類中傳播，不過唔會令禽類出現症狀，而H5N1就會導致感染嘅禽類死亡，因此追蹤H7N9喺禽類中嘅傳播要更加困難。世界衞生組織認為，H7N9病毒「唔太可能」導致大流行，而目前，對確診患者嘅密切接觸者嘅醫學觀察，並無出現因此而被患者感染嘅情況。但係國家衛計委有關專家表示，唔排除H7N9病毒存在有限「人傳人」嘅能力。

呢種病嘅傳染源推測為攜帶H7N9禽流感病毒嘅禽類同佢嘅分泌物或排泄物，傳播途徑推測為經呼吸道傳播、密切接觸感染嘅禽類同佢嘅分泌物或排泄物、直接接觸病毒或經受病毒污染嘅水而感染。中國國家衞生及計劃生育委員會認為，現階段高危人群主要係從事禽類養殖、銷售、宰殺、加工業人士，以及喺發病前1周內接觸過禽類嘅人。而中國疾病預防控制中心流行病學科學家曾光喺4月16號受訪時提到，而家有近四成患者冇明確嘅禽類接觸史，呢啲人到底係點樣感染到仍然唔清楚；年齡層方面，從確診病例來睇，50歲以上嘅病例佔78%，60歲以上病例佔71%，中老年人群係易感群體。

## 註

## 參考
勝利勳章

**勝利勳章**（俄文：**Орден «Победа»**）係蘇聯紅軍同蘇聯武裝力量嘅最高級別嘅勳章，祇有「順利完成一個或幾個方面軍戰役，並且令到戰爭全局發生有利於蘇聯紅軍嘅根本改變」嘅軍事將領，先至有資格獲得勝利勳章。歷史上，祇有17人獲得過20枚勝利勳章，其中一枚後來被蘇聯最高蘇維埃收返，勝利勳章因此成為人類世上獲獎人最少嘅勳章之一。

## 獲獎人
目前，17位勝利勳章得主當中，16位已經過咗身。

## 勳章下落

* 所有頒畀蘇聯將領嘅勝利勳章，同埋頒畀波蘭元帥澤美耶亞斯基嗰枚勝利勳章，宜家都喺俄羅斯收藏。
** 朱可夫、華斯歷夫斯基同埋馬連諾夫斯基嘅勳章，宜家喺俄羅斯武裝部隊中央博物館展出。
** 羅哥索夫斯基同埋澤美耶亞斯基嘅勝利勳章，宜家喺俄羅斯國家貴金屬與寶石庫。
** 其他喺俄羅斯境內嘅勝利勳章，宜家全部喺克里姆林宮，由鑽石基金保存。
* 鐵托嘅勝利勳章，宜家喺南斯拉夫歷史博物館展出。
* 艾森豪威爾嘅勝利勳章，宜家喺美國華盛頓特區嘅國家檔案館大樓展出。
* 蒙哥馬利嘅勝利勳章，宜家喺英國帝國戰爭博物館倫敦總館展出。
* 米哈伊一世退位之後拍賣咗佢嘅勝利勳章，目前下落不明。

## 參考
梅納茨

**理察·亨利·梅納茨哈根**（英文：**Richard Henry Meinertzhagen**；）係英國軍人、情報軍人同鳥類學家。

## 屋企
梅納茨哈根生於一個好有錢同有地位嘅英國家庭。老豆係出名銀行嘅老細，阿媽係倫敦政治經濟學院喺創辦人。
流浮山

**流浮山**係香港新界一個地方，喺元朗區西北，以食海鮮同養蠔出名。

原先流浮山係指天水圍西面，元朗（圓塱）廈村北面嘅細山仔。但係今日講嘅流浮山，係指呢座山仔西面嗰幾條村。
大林豬

**大林豬**（學名係：*Hylochoerus meinertzhageni*）係偶蹄目嘅豬科嘅**大林豬屬**入面嘅唯一一隻豬，佢棲身西非同非洲中部。佢二元學名「Meinertzhageni」係來自英國動物學家梅納茨。

## 註
非洲野豬

**非洲野豬**（**[[學名]]：Potamochoerus**）係偶蹄目豬科一個屬，分布喺撒哈拉同南非，包括2種：
*幪面野豬（Potamochoerus larvatus）
*非洲野豬（Potamochoerus porcus）
沙遜大廈

**沙遜大廈**（**Sassoon House**）係喺上海外灘20號起嘅一幢10層樓高嘅大樓，高77米，亦係外灘最高嘅樓，面積有36317平方米。

1872年，猶太人沙遜成立咗一間新沙遜洋行。之後喺1877年嚟上海成立分行，買低咗外灘20號，喺1929年9月5號，**沙遜大廈**落成，大樓由公和洋行設計，風格係裝飾藝術運動，佢屋頂有個金字塔形銅頂係外灘一個標誌。
糖街

**糖街**（**Sugar Street**）係香港島銅鑼灣一條街，每日嘅人流都幾多，人山人海，特別係公眾假期。糖街近住維多利亞公園，糖街有小巴總站，但係冇巴士行。

糖街好多鋪頭都係印尼嘅。喺1989年，大家樂喺糖街開咗第一間鋪頭。

## 參考
智能電話

**智能電話**（，英文：**Smartphone**）係一種手提電話。智能電話可以上網，而上一代嘅功能電話譬如阿叔就上唔到網。

智能電話因為唔同廠牌子出，作業系統都有啲唔同：Android、iOS、BlackBerry OS、Windows Mobile、Windows Phone、bada OS、Symbian OS等。智能電話可以download同安裝一啲第三方軟件，擴充功能，由於佢哋各自嘅應用程式唔會互相兼容，編碼員會幫多人用嘅，整幾個版本，畀用戶裝落啱使嘅智能電話入面。

## 家下知名品牌
*
**三星Galaxy(SAMSUNG)
*
**索尼Xperia
**聲寶
*
**HTC
**華碩
*
**華為
**小米
**OPPO
**OnePlus
**Vivo
*
**Google
**蘋果iPhone
*
**諾基亞
功能電話

**功能電話**（英文：Feature phone，又叫「手機仔」）係一種手提電話，由大哥大發展出嚟，而家開始俾智能電話取代。

功能電話最多可以行部分Java程式語言，行唔到智能電話嘅大部分程式。因為價錢平，所以都有人買嚟做後備電話，亦啱啲要求唔高嘅用家（比如老人家）使用。
廣州城足球會

**廣州城足球會**（；；英文：**Guangzhou City Football Club**）係中國廣東廣州一間足球會，前身係1986年成立嘅瀋陽足球隊。瀋陽足球隊喺2007年南遷長沙，再去到2011年南遷深圳，同年再搬竇去廣州。

2023年3月30號，球會因為有好重嘅債務一直未還而唔符合中超准入資格條件而直接解散。

## 用過嘅名
* 瀋陽足球隊（1986—1994）
* 瀋陽東北藥隊（1994—1995）
* 瀋陽華陽（1995）
* 瀋陽海獅（1996—2001）
* 瀋陽金德（2001—2006）
* 長沙金德（2007—2010）
* 深圳鳳凰（2011）
* 廣州富力（李思廉做波士，2011—2020）
* 廣州城（2020-2023）

## 攷

## 出面網頁
* 
*
車臣國旗

**[[車臣共和國]]國旗**比例同俄羅斯國旗一樣都係2:3，車臣共和國國旗左面分別有三隻色：綠、白、紅。綠色代表伊斯蘭教。右面係白色金色紋，金色紋係車臣當地嘅特色圖案。

類:車臣
天葬

**天葬**，又叫**鳥葬**，係中國藏族地區嘅一種普遍喪葬習俗，即係將死者條屍畀禿鷲食。

## 歷史
天葬可能來自印度同伊朗，因為喺《大唐西域記》講過。

## 禁忌
喺條屍未送到去畀禿鷲食之前，唔可以擰轉頭。
華城鎮

**華城鎮**係中國廣東省梅州市五華縣轄下一個鄉鎮級行政單位。

## 行政區劃
華城鎮管晒下面地區：
東區社區、西區社區、新橋社區、董源村、河子口村、河亨村、鐵爐村、葵富村、紅星村、滿堂村、高華村、南方村、黃金村、黃埔村、湖田村、西林村、興一村、興中村、新興村、高竹村、萬子村、觀源村、塔崗村、城東村、齊樂村、維新村、維西村、城鎮村、新一村、新二村、新建村、新四村、新五村、華安村、民主村、洋田村、新亨村。

## 攷
Minetest

**Minetest**，以前又叫**minetest-c55**，係一個LGPL許可嘅一個免費遊戲，係用C++語言重用咗Irrlicht嘅3D遊戲，可以喺Windows、Linux、FreeBSD同Mac OS等等嘅平台玩。遊戲係由celeron55同其他人一齊整嘅LGPL自由軟件。

遊戲幾似造個創世神，玩法亦同佢差唔多。玩家要喺隨機形成嘅世界，攞唔同嘅原料。

## 參攷
傲雲峰

**傲雲峰**（）係香港一個新世界發展同長江實業合作一齊起嘅豪華住宅項目，喺九龍西啟德及馬頭涌宋皇臺道38號，一共有6座58層樓高嘅樓。會所入面有泳池、鋼琴室、卡拉OK等等，花園面積有成十萬方呎。

## 交通
港鐵宋皇臺站D出口。C出口暫時未起。

## 參攷
大國民 (電影)

《**大國民**》（，又譯**公民凱恩**）係一套1941年嘅美國電影，全長119分鐘。套戲講「報業大王」凱恩一世。因為套戲係影射真嘅「報業大王」赫斯特，差啲俾人整爛，不過套戲最後都上到映。大國民票房唔好，因為赫斯特搞到只可以喺好少劇院播。打完二戰，條片可以喺歐洲嘅電視見到。

## 俾人告
大國民拍完之後，赫斯特因為套戲影射到佢而告大國民，結果唔成立。之後佢叫成一百幾份報紙唔畀提大國民。佢重叫出版商，畀《大國民》個發行權佢。

## 攞獎
*第14屆奧斯卡金像獎－最佳原著劇本

## 出面網頁
* 黑白電影《大國民》
* [周黎明：試論《大國民》嘅不朽](http://ent.163.com/edit/020819/020819_130586(1).html)
北越

（），又叫**北越**（），係喺1945年至1976年一個共產主義國家，亦係東南亞地區第一個社會主義國家，統治越南北部。喺1976年南北越統一之後，合併成家陣嘅越南社會主義共和國。
卐樹林

**卐樹林**（）係德國東北部一群落葉松。呢群落葉松有3,600平方米，松樹林中間有一個「卐」，呢啲落葉松好有可能喺1930年代種，即係希特拉統治德國嗰時。

## 攷

類:森林
類:德國地理
車臣

**車臣共和國**（車臣共和國）係北高加索地區東北部嘅一個俄羅斯聯邦北高加索聯邦管區嘅共和國。佢喺1991年成立，首都係格羅茲尼。北高加索嘅原住民族之一嘅車臣人係呢度嘅主要居民。

根據俄羅斯聯邦憲法，車臣共和國係俄羅斯聯邦嘅聯邦構成主體之一。所以，唔使出入境手續，擇俄羅斯簽證就可以逗留。如果由香港過去，就要先去莫斯科，然後搭俄羅斯航空飛格羅茲尼機場。

## 國名講法

用俄文嚟講，佢串正式名叫做（用番英文字母寫係：Chechenskaya Respublika Rossiyskoy Federatsii; 讀音大概係：車臣舒家呀・列舒普布利加・拉示斯高・飛打啦紙）。講返廣東話，就係「俄羅斯聯邦車臣共和國」咁解啦。

「Chechenskaya」呢寸嘢係俄羅斯話嗰個民族名「車臣」（車臣尼也子）嘅形容詞版，咁個國名直頭翻譯就係「俄羅斯聯邦嘅車臣人共和國」啦。不過呢，「車臣」只係外人叫佢哋嘅花名嚟啫，佢哋自己叫自己做「諾夫企」（）嘅。（好似China叫自己「中國」咁）

## 歷史

蘇聯冚檔之後，車臣人分咗兩派：一班想留喺俄國嘅，同埋另一班想擺脫俄國搞獨立嘅。後者仲要稱自己做車臣-伊奇克里亞共和國同高加索酋長國添。兩班人嘈來嘈去，搞到打咗兩次車臣仗，仲要有班獨立派搞恐怖主義添。

### 點樣先至變成車臣共和國

18世紀嗰陣，俄羅斯帝國諗住霸咗高加索，車臣人梗係唔鍾意啦，死都唔肯俾人蝦。但係到咗1859年，俄國都係贏咗場仗，將車臣同埋周圍啲地方都吞咗（呢場仗叫做高加索戰爭）。之後，好多車臣人就走咗去土耳其、敘利亞同約旦嗰啲地方。

到咗蘇聯成立嗰陣，車臣就變成咗車臣-印古什自治共和國，係俄國嘅一部分。但係二戰嗰陣，1944年，史太林驚啲車臣同印古什人會幫納粹，就將佢哋成班人趕晒去哈薩克同西伯利亞。到咗1957年，赫魯曉夫先至俾佢哋返鄉下，重新整返個自治共和國。但係啲人都仲係唔多鍾意聯邦政府。

### 車臣共和國成立之後
1990年11月，車臣人話要脫離蘇聯獨立。到咗1991年5月，佢哋將個名改做車臣-印古什共和國。10月嗰陣，共和國同聯邦政府傾好話唔俾獨立，但係可以分做車臣共和國同印古什共和國。點知到11月，新上任嘅車臣共和國第一任總統焦哈爾·杜達耶夫就宣布脫離蘇聯獨立，仲要話要整個車臣-伊奇克里亞共和國添。不過蘇聯梗係唔認啦。

#### 第一次車臣戰爭

1991年12月蘇聯散咗之後，俄國政府都係唔肯認車臣-伊奇克里亞共和國。到咗1994年12月，毛子國總統葉利欽就派咗4萬隻兵去搞車臣，搞咗場**[[第一次車臣戰爭]]**，要阻止車臣獨立。獨立派就打游擊，打到雙方都周身傷。1995年2月，俄軍終於攻入咗車臣首都格羅茲尼。到咗1996年4月，杜達耶夫俾人殺死咗，8月就停火。1997年5月仲要簽咗個哈薩夫尤爾特協議，講好停火5年。呢場仗整死咗10萬個平民。

#### 第二次車臣戰爭
停火期間，1999年8月7日，車臣獨立派嘅死硬分子沙米爾·巴薩耶夫同埋喺沙特阿拉伯出世、約旦大嘅阿米爾·哈塔布，話要喺高加索地區整個「大伊斯蘭國」。佢哋唔理停火協議，突然殺入隔離嘅達吉斯坦共和國。同月同埋跟住嗰個月，莫斯科仲發生咗公寓連環爆炸案（有人話可能係俄羅斯情報機關整嘅欺敵戰術）。因為咁，首相普京就派俄軍殺入車臣，1999年9月又開打。1997年嗰個和平協議就變廢紙。又話葉利欽「身體出事］，普京喺1999年12月做埋署理總統，2000年就正式做咗總統。

喺呢場**[[第二次車臣戰爭]]**入面，俄軍喺2000年又攻入首都格羅茲尼。俄國就搵咗艾哈邁德·卡德羅夫做車臣共和國總統，整咗個親俄政權，將獨立派嘅車臣-伊奇克里亞共和國趕出街。但係之後車臣啲獨立運動都冇停過，同俄軍打緊內戰。有人話車臣獨立派變咗游擊隊，仲同基地組織呢啲外國嘅伊斯蘭極端分子勾結，搞恐怖主義，場仗就打得更亂。

獨立派涉及嘅事件多到數唔晒，有認過數嘅都有2002年10月喺莫斯科嘅杜布羅夫卡劇院人質事件，12月炸毀格羅茲尼行政大樓，2003年6月炸莫斯科露天音樂會場，2004年5月暗殺卡德羅夫總統，8月同時劫持幾架客機，炸莫斯科地鐵站附近，9月喺北奧塞梯共和國別斯蘭嘅別斯蘭學校人質事件等等。

普京政府就喺2003年到2006年間殺死咗車臣-伊奇克里亞共和國嘅第二任總統澤利姆汗·楊達爾比耶夫、第三任阿斯蘭·馬斯哈多夫同埋第四任阿卜杜勒·哈利姆，表明佢哋一定要打殘想獨立嘅武裝分子。俄國政府仲喺2005年11月搞咗個共和國議會選舉，話係「車臣問題政治解決過程嘅最後一步」。有人讚好，話係向正常化邁進；但獨立派就鬧爆，話係俄國搞嘅「假選舉」。

2006年6月，伊拉克啲伊斯蘭武裝分子仲要擄走咗俄國外交官，要求俄國喺車臣撤軍。俄國梗係唔肯啦，最後啲外交官就俾人隊冧咗。

2007年，獨立派仲要喺莫斯科同聖彼得堡之間嘅火車度放炸彈。

2009年5月，俄國政府話車臣嘅恐怖活動已經冇咁勁，宣布結束「反恐特別治安體制」，第二次車臣戰爭呢件大茶糉就咁完場。據講俄軍殺咗差唔多20萬個車臣人，等於四分一嘅車臣人死咗。車臣打咁耐，俄國國內都有好多唔同意見。有個叫艾琳娜·邦內爾（反政府物理學家安德烈·薩哈羅夫博士嘅遺孀）喺美國國會作證話：「第一次車臣戰爭係為咗葉利欽連任。今次打仗係為咗葉利欽欽點嘅接班人普京喺民意調查入面贏。」

#### 第二次車臣戰爭收爐之後
雖然話第二次車臣戰爭收咗爐，但車臣國內仲係好驚恐怖分子，成日提心吊膽。有人仲話啲伊斯蘭極端分子只係由車臣搬咗去隔籬啲共和國咋。2009年11月又發生咗莫斯科聖彼得堡之間火車爆炸案，2010年3月又有莫斯科地鐵爆炸案，2011年1月仲有多莫傑多沃機場爆炸案，全部都係獨立派嘅武裝分子搞出嚟。高加索酋長國嘅大佬多庫·烏馬羅夫仲要認晒數。不過俄國政府就話呢啲同車臣冇關係。

#### 2013年波士頓馬拉松爆炸案之後
波士頓馬拉松爆炸案搞出嚟之後，兩個伊斯蘭極端分子嘅車臣人俾人認定係疑犯，大家就開始好關注車臣。

普京就話車臣人想獨立係因為啲伊斯蘭極端分子煽動，所以俄軍打擊恐怖分子係啱嘅。

#### 烏克蘭內戰
2014年開始嘅2014年烏克蘭內戰，有報道話好多車臣人去幫親俄嘅義勇軍打仗。
而家嘅車臣共和國首長拉姆贊·卡德羅夫就話冇派啲叫做卡德羅夫部隊嘅私兵去烏克蘭。另一邊廂，獨立派以前喺烏克蘭都有據點，佢哋嘅焦哈爾·杜達耶夫營同謝赫·曼蘇爾營就去幫親歐美嗰邊打頓巴斯戰爭。

#### 俄羅斯打烏克蘭
2022年2月俄軍開始打烏克蘭嗰陣，卡德羅夫首長就話撐俄軍，仲派兵去烏克蘭添。另一邊廂，啲喺外國嘅獨立派義勇兵就去幫烏克蘭嘅澤連斯基政府打仗。

2022年10月18日，烏克蘭最高議會話第二次車臣戰爭係「單方面武力吞併」，仲承認獨立派嘅車臣-伊奇克里亞共和國係「俄羅斯暫時佔領」嘅獨立國家。佢哋仲話第一二次車臣戰爭係「對車臣人嘅種族滅絕」，強烈譴責俄國。

獨立派嘅車臣-伊奇克里亞共和國由2007年開始，首相艾哈邁德·扎卡耶夫就喺英國倫敦流亡，仲喺反俄嘅立陶宛同波蘭整咗啲好似大使館咁嘅嘢。其他獨立派就散晒去土耳其、丹麥、烏克蘭同歐美各國。咁就變成咗車臣獨立派同反俄歐美國家一邊，普京政權一邊嘅對立局面。呢個局面仲同敘利亞內戰同烏克蘭紛爭扯埋一齊。仲有，啲因為車臣問題俾人殺死嘅亞歷山大·利特維年科同安娜·波利特科夫斯卡婭，同喺英國嘅反普京寡頭鮑里斯·別列佐夫斯基嘅問題都有關係。咁睇嚟，呢個已經唔單止係車臣問題咁簡單，可以話係歐美同普京政權打緊代理戰爭。

## 人口

## 註
格羅茲尼

**格羅茲尼**（車臣文：Соьлжа-ГӀала；俄文：Гро́зный）係俄羅斯車臣共和國首都，喺高加索山。格羅茲尼喺1818年開埠，1989年嗰時有人口40.1萬，但係經過兩次車臣戰爭，1999年嗰時得番15萬人。

## 人口
*2002年：210,720人
*2010年：271,596人

## 攷
一窩蜂

**一窩蜂**係明朝時喺火器，一式兩種，一種發射火箭、第二係發射霰彈。最早嘅文獻記載係明憲宗嗰時。

## 攷
IPhone 5

**iPhone 5**係由蘋果公司出嘅手提電話，係第六代嘅iPhone，之前係iPhone 4S。

## 參考資料
北京道一號

**北京道1號**（）係香港旭日集團嘅一座辦公室，同佢個名一樣，就喺尖沙咀北京道1號，嘅尖沙咀西面旺區，有30層樓，2004年起好。北京道1號外型係一隻帆船，成為香港嘅地標。北京道1號重係全港第一幢有太陽能發電板嘅商業大廈。幢樓嗰塊地以前係尖沙咀街市同埋隔離一排三層高唐樓。

## 出面網頁

*北京道1號官方網站
費孝通

**費孝通**（），又名**費彝江**，係中國社會學家、人類學家、民族學家、社會活動家，中國社會學同埋人類學嘅奠基人之一，喺江蘇蘇州嘅吳江（而家係吳江區）出世。做過中央民族大學、北京大學嘅教授，亦係海聯會第一屆理事會嘅4位名譽會長之一。

## 出名著述
* 《Peasant Life in China》（1939年，中文譯名《江村經濟》）
*《內地農村》（1946年）
*《生育制度》（1947年）
*《鄉土中國》（1948年）
*《費孝通社會學論文集》（1985年）
*《邊區開發與社會調查》（1987年）
*《費孝通民族研究文集》（1988年）
*《中華民族多元一體格局》（1989年）
*《費孝通文集》（1999年）

## 名（榮）譽博士
* 東亞大學（澳門大學前身）榮譽社會科學博士（1987年）
* 香港大學名譽文學博士（1989年）
* 香港中文大學榮譽社會科學博士（1999年）

## 攷

## 出面網頁
*鳳凰衛視節目：騰飛中國-費孝通的冬天與春天（上）
*鳳凰衛視節目：騰飛中國-費孝通的冬天與春天（下）
*費孝通：窮經皓首  誌在富民/人民網

類:香港中文大學榮譽博士

類:澳門大學榮譽博士
阿空加瓜山

**阿空加瓜山**（西班牙文：Cerro Aconcagua）係南美洲最高嘅山峰，喺阿根廷文多薩省（Mendoza），有6960.8米高，所以係一個攀山活動嘅熱門地點。阿空加瓜山安第斯山脈其中一個山峰。

阿根廷省立阿空加瓜公園（Parque Provincial Aconcagua）喺1983年設立，面積有71,000公頃，係用嚟保護同管理阿空加瓜山同埋佢嘅周邊地區嘅文化同環境。

## 註

## 出面網頁
* 

類:阿根廷地理
威廉亞歷山大

**威廉-亞歷山大**（，）係現任嘅荷蘭國王。佢喺2013年4月30號接替阿媽卑雅特歷絲女王，成為國家元首，係荷蘭自1890年以來第一個男性君主。

威廉亞歷山大喺2002年2月2號同Máxima Zorreguieta Cerruti結婚，婚後分別喺2003、2005同2007年生咗3個女。

## 註

## 出面網頁
*荷蘭王室網頁嘅威廉亞歷山大專頁英文版
卑雅特歷絲

**卑雅特歷絲**（**Beatrix Wilhelmina Armgard**，）係荷蘭女王（1980年至2013年在位）。

## 生平
卑雅特歷絲喺荷蘭巴倫出世，係朱麗安娜女王同貝恩哈德親王個大女。

二戰嗰時納粹侵略荷蘭，佢同阿媽阿婆流亡到英國，之後又去咗加拿大。1945年二戰結束後返番荷蘭，1948年佢阿媽做咗女王，佢就做咗荷蘭大公主。

1956年，入咗萊頓大學讀書，攞到法學碩士學位同博士學位。1966年3月10號同大自己12歲嘅德國外交官阿姆斯伯格結婚，佢哋生咗三個仔。

1980年卑雅特歷絲阿媽傳咗王位畀佢。

喺2013年1月28號卑雅特歷絲女王宣佈喺2013年4月30號退位，由大仔威廉亞歷山大繼位。

## 攷

## 出面網頁
*荷蘭王室網頁嘅卑雅特歷絲專頁英文版

類:荷蘭君主
2013年死

以下係**2013年死**嘅人：
;12月25號
*梁伯琪，中華人民共和國前國務院總理、中共中央總書記趙紫陽嘅老婆
*陳詩聖，馬來西亞居鑾中華中學前校長
;12月23號
*卡拉殊尼哥夫，蘇聯軍人、工程師、槍械設計師
;12月14號
*彼得奧圖，男演員
;12月12號
*張成澤，前朝鮮勞動黨中央政治局委員、朝鮮民主主義人民共和國國防委員會前副委員長
;12月8號
*紅線女，原名鄺健廉，粵劇演員
;12月5號
*曼德拉，南非黑人民權領袖、南非前總統、1988年薩哈羅夫獎得主、1993年諾貝爾和平獎得主
;11月30號
*保羅獲加，美國演員
;11月17號
*多麗絲萊辛，CH，OBE，英國作家，2007年諾貝爾文學獎得主
;10月7號
*尤塞夫，猶太教拉比
;10月5號
*王克楠，中國跳水運動員
;10月4號
*武元甲，越南人民軍大將，抗法戰爭將領
;8月30號
*些馬斯軒尼，愛爾蘭作家，諾貝爾文學獎得主
;8月23號
*伍日照，香港麥當勞之父
;8月10號
*利國偉，香港銀行家
;7月26號
*成在基，韓國人權運動家兼男性主義運動家
;7月23號
*李易，中國配音員
;7月4號
*洪仲丘，陸軍六軍團湖口裝甲五四二旅洪仲丘下士禁閉室悔過期間死亡案受害者
;7月2號
*李國修，臺灣舞台劇編劇、導演、演員同埋劇團負責人
;6月25號
*劉家良，香港功夫電影演員、導演
;6月21號
*張光斗，中國水利水電工程專家
;6月20號
*占士簡東費尼（James Gandolfini），美國電視劇《人在江湖》男星
;6月13號
*黎漢持，香港演員
;6月12號
*蘇杏璇，香港演員
;6月2號
*陳希同，中國共產黨第十四屆中央政治局委員，北京市委前書記，前北京市市長
;5月2號
*，美國重金屬結他手
*端尼拿，克羅地亞足球員
;5月1號
*凱利，1990年代饒舌歌手
;4月30號
*陳若儂，饒宗頤老婆
;4月29號
*牧伸二，日本漫談家
;4月24號
*倪志福，中國共產黨第十屆中央政治局候補委員，第十一屆、十二屆中央政治局委員，第七屆、八屆全國人民代表大會常務委員會副委員長，中華全國總工會前主席
;4月17號
*陳僖儀，香港女歌手
;4月13號
*蒲立本，加拿大漢學家
;4月8號
*戴卓爾夫人，英國前首相
;4月1號
*陳招娣，中華人民共和國女子排球員
;3月
*鄭益龍
;3月18號
*吳仁寶，前華西村黨委書記
;3月13號
*江毅（原名鄧兆移），香港影視演員
;3月5號
*查韋斯，委內瑞拉總統
;2月26號
*李福善，前香港最高法院大法官、上訴庭副庭長，東亞銀行董事
;2月10號
*莊則棟，中國乒乓波運動員，中美「乒乓外交」中方代表
;2月3號
*潘安邦，臺灣男歌手
;2月2號
*毛鈞年，新華社香港分社前副社長
;2月1號
*宋世廉，馬來西亞居鑾中華中學前校長
;1月25號
*戎祥，臺灣男藝人

類:各年死一覽
碘化銣

**碘化銣**係種化合物，英文叫Rubidium iodide，符號RbI，係由一個碘離子加一個銣離子組成。喺室溫下係固體嚟。

## 整法
整碘化銣，可以用碳酸銣同碘化氫反應。

: Rb2CO3 + 2 HI → 2 RbI + CO2 + H2O

## 參攷

: 

:  *CRC Handbook of Chemistry and Physics*, 77th edition

## 睇埋
中子嘅同位素

喺**中子嘅同位素**（或者0號元素嘅同位素）入面，只係有1n比較穩定，半衰期最長（614.6秒），其他嘅同位素非常唔穩定（1n指自由中子）。

雖然0號元素喺科學文獻重有用到（故此稱為**中子嘅同位素**），無論係一個物質形式，定作係一個元素，有報道話，除咗自由中子，有可能有兩個中子冇質子或多個中子冇質子嘅嘅結合形式，於2012年正式觀測到2n，並測得半衰期為10−22秒。

4n、5n等，可能比較穩定，喺2004年嘅法國，發現咗4個一齊嘅中子，叫做0號元素。但3n根據目前嘅模型睇，應該比其他嘅更唔穩定，所以冇列。

重有，0n只係符號，唔代表任何嘢，因為冇嘢，所以冇列。

## 同位素

**備註：**畫上#號嘅數據代表冇經過實驗嘅證明，只係理論推測，而用咗括號括係代表數據唔確定。

## 參考

* 1935 Nobel Prize in Physics
* 引用資料-中子的同位素